open-index/open-wikipedia-markdown huggingface dataset:
朱克伯格

**馬克·艾理略·朱克伯格**（，，粵語音譯**瑟卡堡**）係美國Facebook嘅董事長兼首席執行官，喺紐約州白原市出世。佢讀哈佛大學嗰時整咗 The Facebook 畀同學用，之後 Facebook 上咗互聯網。

朱克伯格又被譽爲 Facebook 教主。

## 攷

## 出面網頁
東京熱

**東京熱**（Tokyo-Hot）係一間喺美國註冊嘅日本鹹片製作公司。尺度比其他鹹片公司嘅作品大膽好多。

東京熱其中一個特色，係有佢歐陸節拍音樂風格嘅主題音樂。

## 文化影響
東京熱喺一啲香港會睇鹹片嘅網民之間幾有名氣，喺香港反送中運動，有高登音樂台網民將東京熱嘅主題音樂改編做批評香港警察對和平示威者亂咁發射催淚彈，改編作品名為《TG熱主題曲》。

## 參考


## 睇埋
* 鹹片女演員

## 出面網頁
* 東京熱 官方網站
鄧藹霖

**鄧藹霖**（，）係香港唱片騎師，亦係歌手，主要喺1980年代香港聞名，主持過電台深宵節目《把歌談心》。佢主持過香港電台電視節目《香蕉船》，亦喺麗的電視嘅電視劇《IQ成熟時》演出。佢出過唱片，歌之中以《譜一首愛的歌》最出名。

佢喺個仔出世左右，就退出娛樂圈，專心湊仔。到仔大，就有主持《訴心事家庭》嘅節目。二千年代起，到處演講親子心得。

## 學業
鄧藹霖大學主修心理。

## 唱片
鄧藹霖由唱片騎師，進而做歌手，但只出過兩隻個人碟。分別係一九七九年出嘅《青青年華》，同埋一九八零年出嘅《譜一首愛的歌》。

## 公職
佢係香港政府下，禁毒常務委員會成員，語文教育及研究常務委員會委員。

## 註
板眼 (粵調)

**板眼**，同木魚、龍舟、粵謳、南音一樣係屬於粵調。板眼多數用嚟唱詼諧、通俗嘅詞，好似係《盲佬觀燈》、《肥肥減肥》呢啲曲。

同樣板眼俾粵曲大戲吸收，多數係由**[[丑生]]**唱。

## 背景
關於板眼嘅歷史資料極之少，多數都係話板眼由南音所分出嚟。地水南音瞽師杜煥曾經講過，板眼係由急板南音所變出嚟嘅。

## 參考
金正恩

**金正恩**（；；以前誤譯過做金正銀、金正雲；），係朝鮮民主主義人民共和國（北朝鮮）嘅領袖，做緊朝鮮勞動黨總書記、朝鮮勞動黨中央軍事委員會委員長、朝鮮國務委員會委員長、武裝力量最高司令官。有共和國元帥軍銜，係前任最高領導人金正日嘅第三仔。

佢喺大中華地區，有網民同中國大陸人成日幫佢改花名，出名有「**金三胖**」，佢喺百度百科、新浪微博等大陸網絡因「防火長城」而搜尋唔到。

2010年9月28號，做咗人民軍大將同埋朝鮮媒體亦第一次正式提起佢，跟住重做埋勞動黨中央委員同中央軍委副委員長。大合照嗰陣坐係金正日嘅左邊第二個位，突顯佢係黨入面嘅地位僅次於當時嘅中央政治局常委。

2010年9月被授予大將軍銜，2012年7月被授予共和國元帥軍銜。

2010年1月，北韓紀錄片見到金正恩倒轉個望遠鏡嚟用，令人懷疑佢係一啲軍事常識都冇。

## 食家
*鍾意外國（西方）高級紅酒同芝士。
*國內人民一般會向外國人話：（朝鮮）漢堡包同炸雞係由偉大金正恩領袖發明。

## 屋企
* 金日成（阿爺）
* 金正淑（阿嫲）
* 金正日（老豆）
* 高英姬（阿媽）
** 金正哲（二哥）
** **金正恩**（自己）
** 金與正（阿妹）
* 李雪主（老婆）

## 參考

|-

|-

|-
聯邦花園

**聯邦花園**（**Realty Gardens**）係香港島西半山區一個私人樓，嚮干德道41號。

聯邦花園嚮1971年由會德豐起好，前身係個古堡。人工平台上面有5幢大廈，樓高20層，有私人屋苑會所。花園有屋苑巴士同埋公共小巴接送居民去中環同西環幾個地方。

## 附近
*天匯

## 睇埋
*美孚新邨
狄仁傑之通天帝國

**《狄仁傑之通天帝國》**（）係2010年華誼兄弟出品，徐克導演嘅一部古裝懸疑武俠片。曾入圍第67屆威尼斯國際電影節。嚮香港、中國2010年9月30號上映。

## 故事大綱（戲橋）
公元690年，武則天就嚟做皇帝，而洛陽發生幾單自燃命案，朝廷派神探狄仁傑去查案。

## 演員
*劉德華 - 狄仁傑
*劉嘉玲 - 武則天
*李冰冰 - 上官靜兒
*梁家輝、鄧超、吳耀漢、泰迪羅賓、姚魯、劉金山咁

## 出面網頁
* 狄仁傑之通天帝國
香港特別行政區律政司司長

**律政司司長**（）係中華人民共和國香港特別行政區政府三位司長級官員之一，主管律政司，負責香港政府嘅法律事務，好似提出所有刑事檢控，檢控香港所有罪案、草擬政府提出嘅所有法律草案、同埋為香港政府提供法律意見等；佢又係法律改革委員會主席。

律政司司長係三位能於行政長官休假或出缺時署任嘅政府官員之一，喺政務司司長、財政司司長之後。

## 史
律政司司長喺香港英治時期叫做**律政司**（Attorney General），係嗰陣政府嘅首席法律官員，直接向港督負責，亦係立法局當然官守議員（直至1995年）周埋行政局當然議員，係香港回歸之前唯一唔係華人做嘅司級公務員；管理**律政署**(Legal Department)，又叫**律政司署**（Attorney General's Chambers）。

1997年香港主權移交咗之後，呢個位改叫**律政司司長**（Secretary of Justice） ，主管部門改叫**律政司**（Department of Justice）；而根據《香港基本法》，佢唔係行政會議當然成員。

2002年時任行政長官董建華推行高官問責制，律政司司長改做政治任命。

## 歷任首長
; 香港英治時期**律政司**
* 安斯蒂（Thomas Chisholm Anstey，1855年10月—1859年11月30號）
* 阿當斯（William Henry Adams，約1860年—1875年）
* 費利普（George Phillippo，1876年—1879年）
* 奧摩利（Edward Louchlin O'Malley，1884年—1889年）
* 古德曼（W. Meigh Goodman，1890年—1902年）
* 白加利（Henry Spencer Berkeley，1902年—1906年）
* 戴維斯（Rees Davies，1907年—1912年）
* 白加尼（Bucknill，1912年—1914年）
* 金普（Sir Joseph H. Kemp，1914年—1930年）
* 阿拉伯斯特（C. G. Alabaster，1930年—1941年）
* 斯特力蘭（G. E. Strickland，暫代，1946年）
* 格里芬（John Bowes Griffin，1947年—1951年）
* 賴德哈夫（Arthur Ridehalgh，1952年—1961年）
* 許楠（Maurice Heenan，1962年—1966年）
* 羅弼時（Denys Tudor Emil Roberts，1966年—1973年）
* 何伯勵（John William Dixon Hobley，1973年—1979年）
* 祈理士（John Calvert Griffiths，1979年—1983年）
* 唐明治（Michael David Thomas，1983年—1988年）
* 馬富善（Jeremy Fell Mathews，1988年—1997年6月30號）

; 香港特别行政區政府**律政司司長**
* 梁愛詩（1997年7月1號—2005年10月20號）
* 黃仁龍（2005年10月20號—2012年6月30號）
* 袁國強（2012年7月1號—2018年1月5號）
* 鄭若驊（2018年1月6號—2022年6月30號）
* 林定國（2022年7月1號—）

; 香港特别行政區政府**律政司副司長**
* 張國鈞（2022年7月1號—）

## 福利同待遇
*會獲編配律政司司長官邸，位於香港島施勳道19號。
*坐駕專用車牌係**SJ**，係英文**Secretary for Justice**嘅簡寫。
*月薪 HK$346,850

## 睇埋
*香港特別行政區政府部門
*香港法律制度

## 註

律政司司長
律政司

**律政司**（，**DOJ**）係香港特別行政區政府轄下嘅部門，由署理律政司司長主管，專門負責香港特別行政區政府嘅法律事務，包括提出絕大部分刑事檢控、草擬香港政府提出嘅所有法律草案、同埋為香港政府提供法律意見。

## 史
1997年香港主權移交之前叫**律政署**（Legal Department) 或者**律政司署** (Attorney General's Chambers)，主權移交之後改叫**律政司**。

## 科別
律政司由五個專責法律工作嘅科別組成：

;法律政策科及律政司司長辦公室
提供幾樣專業服務，去幫律政司司長及副司長執行職責，並就政府正在考慮的所有法律政策事宜提供資料。呢科亦都就關於司法、法律制度、法律專業、人權、《香港基本法》及中國大陸法律嘅問題，提供意見。幫法律改革委員會做研究同秘書工作嘅法律改革委員會秘書處，亦隸屬法律政策科。

;民事法律科
負責向政府提供民事法律意見、草擬商業合約同專營權文件，並代政府民事訴訟、仲裁同埋調停。

;法律草擬科
負責用中英文草擬一切法例（包埋附屬法例），幫手將法案提交行政會議同埋立法會去通過，編輯香港法例以及更新雙語法例資料系統入面嘅香港法例。公眾可以上網免費查呢個電腦系統備存嘅資料。

;刑事檢控科
刑事檢控科嘅律師負責大部分刑事上訴案件，包括喺終審法院提出嘅上訴。喺原訟法庭同區域法院審嘅案，大部分都係佢地檢控(重大商業犯罪案件會外判畀坊間嘅大律師)。有需要嗰時，佢地會去埋裁判法院檢控。呢科亦要提供法律指引俾執法機關同其他政府部門。

;國際法律科
負責提供有關國際公法嘅法律意見俾政府。科內律師亦都會同其他司法管轄區傾協議，同埋處理外地或香港特區提出嘅國際司法合作請求。

## 歷任首長

## 睇埋
*香港政府行政部門
*香港法律制度

## 出面網頁
*香港特別行政區政府 律政司
*香港特別行政區政府 律政司司長
傻閪

**傻閪**（）係個通常用嚟鬧女人嘅粗口、俗語、中國俚語、粗俗用語同忌語、惡意辱罵；第二個字代表女性生殖器，但雙方通常都唔會產生相關聯想。用呢個詞並唔表示對方有智力缺陷，而係用嚟對對方道德或第啲方面行為嘅強烈不滿，甚至可以表達憎恨，厭惡或藐視意味。由於佢粗俗、污辱同帶有攻擊性嘅含義，多數喺言語性嘅侵犯同攻擊之中用到。

**傻屄**（漢語拼音：shǎ bī），亦流行寫作**傻B**、你媽的傻B宅子、**SB**、**sb`**，同上述粵語嗰個嘅意思相差無幾，亦叫京罵。網上因拼音打字嘅原因亦寫成「傻逼」、「煞筆」、「煞逼」等。
## 備注

## 睇埋
*閪
*自由閪
西餐

，舊底又叫做，係西人食開嘅餐，有肉類、沙律薯仔之類，牛扒雞扒羊扒都可能係西餐成日見到嘅紅肉。

正規西餐一套分為餐湯同包、甜酒（餐前酒）前菜/沙律、主菜、餐後甜品兼嘢飲（咖啡/啤酒/葡萄酒）之類。

* 餐湯
** 羅宋湯
** 洋蔥湯
** 忌廉湯
** 包

* 前菜 / 冷盤
** 沙律

* 主菜
** 豬扒
** 牛扒
** 雞扒
** 海鮮

* 汁料
** 黑椒汁
** 燒汁
** 蒜茸汁
** 白汁
** 肉汁

* 配備
** 意粉
** 飯
** 薯菜
** 玉棋

* 甜品
** 蛋糕
** 雪糕
** 雪葩
** 啫喱

## 睇埋
*英格蘭飲食，香港人心目中嘅「西餐」查實好多時都只係「英格蘭人食嘅嘢」，不過英格蘭菜其實同（例如）法國菜有相當差異。
阿魏

**阿魏**（龜茲語：；）係一種香料、藥材，又叫**央匱**、**阿虞**、**阿虞截**（，）、**形虞**（，）、**興瞿**、**興渠**、**薰渠**、**哈昔尼**（，）、**黑黎提提**（，）。阿魏係幾種阿魏屬植物嘅樹脂，喺西域、中國新疆有出產。

## 來源植物
*南伊朗阿魏（學名：）：特產。
*阿魏（學名：）：、阿富汗、巴基斯坦、中亞。
*巨茴阿魏（學名：）：阿富汗、巴基斯坦、克什米爾。
*盧特阿魏（學名：）：東伊朗。
*蒜臭阿魏（學名：）：東伊朗。
*闊裂阿魏（學名：）：東伊朗、土庫曼斯坦。
*新疆阿魏（學名：）：中國新疆特產，中國阿魏嘅主要來源。
*阜康阿魏（學名：）：中國新疆特產。
*大果阿魏（學名：）：中國新疆、中亞、巴基斯坦、阿富汗、伊朗。
*托里阿魏（學名：）：中國新疆、中亞。
*圓錐莖阿魏（學名：）：中國新疆、中亞。
*臭阿魏（學名：）：中國新疆和中亞。

## 記載
郭義恭《廣志》：阿魏，生崑崙國，是木津液，如桃膠狀。其色黑者不堪，其狀黃散者爲上。

段成式《酉陽雜俎》：阿魏，出伽闍那國，即北天竺也。伽闍那呼爲形虞。亦出波斯國。波斯國呼爲阿虞截。樹長八九丈，皮色青黃。三月生葉，葉似鼠耳，無花實。斷其枝，汁出如飴，久乃堅凝，名阿魏。拂林國僧彎所說同。摩伽陀國僧提婆言，取其汁如米豆屑，合成阿魏。

## 用途
若果將阿魏屬植物嘅根同根狀莖切斷，有乳汁狀流出，汁乾咗之後，叫做「阿魏」，可以做中藥，性溫、味辛、有毒，有消積、殺蟲嘅功效。

## 參考

## 出面網頁
* 阿魏 Awei 中藥材圖像數據庫 (香港浸會大學中醫藥學院)
便利店

**便利店**係一種舖頭仔，主要賣吓嘢飲嘢食、報紙雜誌，通常設響交通方便嘅地方，所以叫便利店。便利店起源於美國，到日本發揚光大，而香港、台灣都開到成行成市。
鼻水

**鼻水**，又叫**鼻涕**，係鼻腔分泌嘅黏液，用嚟保護呼吸道同鼻黏膜，令佢哋保持濕潤。人健康嘅時候會分泌得較少，吸咗灰塵後變乾就變成鼻屎，但呼吸道感染或過敏（譬如傷風感冒）時就會分泌好多，搞到流鼻水或鼻塞，同埋鼻水倒流落喉嚨變做痰。
電鑽

**電鑽**係行電嘅架生，用嚟係啲物件上便鑽窿。

佢嘅基本構造有個機身，用嚟夾住鑽頭嘅夾頭，同埋機身上用嚟控制速度嘅槍掣。

一般喺市面常見嘅電鑽有分有線式同無線式。喺功能上就有最基本嘅電鑽、打入硬些少嘢用嘅衝擊鑽同埋可以打石屎牆嘅油壓鑽，大型嘅就有加工用嘅鏍（讀lo1）床。

如果將電鑽嘅頭換做螺絲批，就係**電動螺絲批**，簡稱**電批**。

## 歷史

最早期嘅鑽叫「弓鑽」（Bow drill），源自古印加文明同古埃及。直到19世紀，摩打發明咗之後。由奧地利人Arthur James Arnot同埋William Blanch Brain將摩打套用喺鑽裏面，變成電鑽嘅雛型。

1889年澳洲墨爾本，Wilhelm Fein invented the portable electric drill in 1895。1917年, 德國人Black & Decker patented a trigger-like switch mounted on a pistol-grip handle.

## 參考
乒乓波

**乒乓波**，書面叫**乒乓球**，又簡稱**乒球**，響日本同台灣叫桌球，係一種常見嘅運動，因為打波時會有乒乓聲所以有咁嘅名。乒乓波由兩個或者四個人對打，輪流用乒乓波拍將乒乓波打落對手嗰邊乒乓波檯，邊個打唔到個波先又或者打咗個波出檯嘅就會失分。

乒乓球規則響一局比賽入面，攞到11分先嘅一方為勝方； 10 比10 平手之後，先連續多得2分嘅一方為勝方。通常響國際正式比賽，單項賽（單打、雙打）採用七局四勝制，團體賽入面嘅單打或者雙打就採用五局三勝制。雖然響巡迴公開賽中的雙打都係單項賽，但係會採用五局三勝制。

## 打法
### 開波
首先拋波，拋嘅高度一定要過網頂（大概16厘米）。

拋波之後，用波板嘅膠面撞落個波度，令到個波掂到自己檯之後，過網再掂到對面檯就算成功開波。

如果個波過網嘅時候撞到個網，就算係失誤，要重新開過。

## 技術同戰術
技術係戰術嘅基礎，戰術係技術嘅綜合運用。打球嘅動作，拍型，觸球部位，係技術問題；而針對對方手感不佳，發不轉球誘其回球飄高，持續攻壓導致對方失誤，或者待機搶攻對方，或者制定計劃，就算戰術考量。

### 技術種類

* 發球
** 正手發下旋、側旋、側上旋、側下旋
** 正手發逆側旋、逆側上旋、逆側下旋
** 正手發急球、不轉球
** 反手發下旋、側旋、側上旋、側下旋
** 反手發逆側旋、逆側上旋、逆側下旋
* 台內接發球或回球
** 正、反手擺短、劈長（搓）、撇
** 正手挑打、突擊（常形成出台對攻）
** 反手彈擊、擰拉（常形成出台對攻）
* 出台接發球或回球
** 正、反手前衝弧圈、高吊弧圈、快帶（撕）
** 正、反手側切
** 正、反手削球
** 正、反手放高球、長球

### 戰術種類

* 發球搶攻戰術
** 發側上下旋後搶攻。
** 發急球後搶推搶攻。
* 接發球搶攻戰術。
* 對攻戰術。
* 拉攻戰術。
* 削中反攻戰術。
* 搓攻戰術。

## 參考
芽菜

**芽菜**，又叫**大荳芽菜**、**大荳芽**，係水浸荳發芽後嘅蔬菜，通常用綠豆或黃豆整，中國菜同日本菜都成日用。
彈弓

**彈弓**，又叫**彈簧**，係一種機械零件，由鋼條扭成一圈圈，用佢嘅彈性控制機件運動、緩和衝擊震動或者儲存能量等。
電油

**電油**，又叫**汽油**，係一種由石油提煉嘅燃料，經常用嚟畀汽車同電單車用。

## 睇埋
*柴油
*白電油

類:易燃物品
白電油

**白電油**，又叫**石腦油**、**輕油**，係一種由石油提煉嘅燃料，比電油重，主要用嚟提煉煤氣，或者用嚟點火水燈。亦可以用來溶鞋油，令鞋油分佈均勻。

## 睇埋
*電油
羅便臣道31號

**羅便臣道31號**（**Robinson Road 31**）係香港一幢2008年起好入伙嘅私人樓，由九龍建業地產開發。

由8樓至41樓係住宅，每層分成A至D四伙獨立細單位（1仟幾呎一伙），高層豪宅每層兩伙（2仟6佰幾呎一伙），C同D室向太平山山頂，A室向北（維多利亞港）。

由於佢嚮香港島西半山區，近香港島半山行人電梯東邊，所以，住宅中層同高層都可以望到下面中西區市中心嘅摩天大廈，包括中環國金2期，金鐘道中銀大廈，花園道長江集團中心，皇后大道中中環中心，上環中遠大廈，連西九龍環球貿易廣場都見到。

羅便臣道31號樓下自設多層停車場，由仲量聯行物業管理。

## 交通
*小巴
*城巴40號、新巴23號
*的士

## 出面網頁

* 超級睇樓王 - 羅便臣道31號
* 九龍建業 - 羅便臣道31號
碳-14

**碳-14**係碳元素嘅一種放射性同位素，1940年2月27號由柏克萊加州大學放射性實驗室嘅Martin Kamen同埋Sam Ruben首次發現。

佢係透過宇宙射線撞擊空氣中嘅氮原子所產生。碳-14原子核有6個質子同埋8個中子，半衰期大概係5,730±40年，衰變方式係β衰變，碳-14原子轉變為氮-14原子。由於有機材料含有碳-14，因此根據佢可以確定考古學、地質學同埋水文地質學樣本有幾耐歷史。

地球上99%嘅碳以碳-12形式存在，大概1%嘅碳以碳-13形式存在，只有一萬億分之一（0.0000000001%）係碳-14。
母愛

**母愛**係人生中最偉大嘅愛，佢代表阿媽對仔女關心同愛護，將仔女由嬰兒期、兒童、青少年，直到成人，供書教學，為乜？係恩情、係無私，係文學作品題材。佳作唔少，歌頌母愛。

## 相關
* 冰心
* 孤兒院護士
* 棄嬰
* 創辦人心境
* 單親家庭、媽媽
* 《東京鐵塔：我的母親父親》
* 盡孝係對母愛獎賞
略薩

**馬里奧 巴爾加斯 略薩**（**Mario Vargas Llosa**，全名**Jorge Mario Pedro Vargas Llosa**，）係秘魯作家兼詩人。2010年得到諾貝爾文學獎。

## 小說
* 1959年 Los jefes（《首領佢哋》或《領袖》）
* 1963年 La ciudad y los perros（《城市與狗》）
* 2006年 Travesuras de la niña mala（暫譯《壞女仔嘅惡作劇》）

## 拎
資本投資者入境計劃

**資本投資者入境計劃**係香港一個投資移民計劃，2003年推出，2015年暫停接受新申請。計劃對象雖然係非中國籍嘅投資者，但好多中國大陸人都先去其他細國攞另一個國籍，再去申請呢個計劃。

資本投資者入境計劃係中國大陸人買香港物業其中之一個目的，去香港投資移民。中國大陸居民為咗得到香港居留權，買入香港資產，再等兩年半，就可以得到批准辦移居香港手續。香港入境事務處統計，內地客香港投資移民由2003年10月接受申請，成功批出個案約有4千幾宗。每個個案最少去香港投資650萬港紙，香港收到280幾億港紙。

2010年10月14號開始，香港政府提高門檻，每個個案最少要喺香港投資1000萬港紙，兼唔包括房地產。

## 香港政策
據香港「資本投資者入境計劃」規定，去香港投資移民，向入境處交申請表前6個月，嚮香港投資最少要650萬蚊。投資資產包括買鋪頭、廠房、住宅單位、股票或債券都得。 

## 附帶條件
*申請時已經18歲
*冇犯事記錄 
*申請時要證明有能力自食其力，同埋供養屋企人食住，唔使攞綜援咁

## 出面網頁
*香港入境事務處：資本投資者香港入境計劃
*文匯報－投資移民香港需時2年半
*文匯報－投資移民香港申請步驟
智庫

**智庫**（think tank），又叫做**智囊團**，係一個針對政治、商業或軍事政策做調查、分析同研究嘅機構。通常唔係，不過通常都係政府或政黨附屬組織，話就係獨立研究。佢哋背後唔少同軍事、實驗室、商業機構或大學有連繫，部份以「研究所」做招牌。

## 歷史
根據歷史學家雅各·索爾，雖然「智庫」呢個詞係現代先出現，但其來源，證據顯示，索爾舉咗一個早期例子，就係由皮埃爾同雅克·杜普伊兄弟喺巴黎大約1620年創立嘅，而喺1635年之後亦被稱為。

另一個著名嘅早期獨立智庫例子係活躍於巴黎嘅Entresol 俱樂部（原文：Club de l'Entresol），喺1723年至1731年間專注於公共政策同時事，尤其係經濟同外交事務。

### 19世紀
19世紀成立咗幾間主要嘅現代智庫。皇家聯合服務研究所（原文：Royal United Services Institute）係1831年喺倫敦創立，而費邊社（原文：Fabian Society）則喺1884年成立。

### 20世紀
美國最古老嘅智庫——卡內基國際和平基金會（原文：Carnegie Endowment for International Peace）係1910年喺華盛頓特區由慈善家安德魯·卡內基創辦。卡內基指派受託人用呢筆基金

冇耐，布魯金斯學會（原文：Brookings Institution）喺1916年由羅伯特·S·布魯金斯創立，原本構思成一個兩黨制嘅

喺1920年代初期，法西斯主義及其他極右政治嘅智庫開始喺荷蘭出現。

1945年之後，政策研究機構嘅數目激增，好多細型新機構陸續成立，以表達各種議題同政策主張。直到1940年代，大部分智庫都只係以機構名稱示人。喺第二次世界大戰期間，智庫經常被稱為「腦袋箱」。

喺1950年代之前，「智庫」呢個詞其實唔係指某個組織。由1890年代初次出現到1950年代，「智庫」呢個詞喺美式英文入面通常係口語用嚟形容顱骨（或者尤指用作貶義，形容某人嘅大腦有問題）。

大約喺1958年，第一個經常被出版物形容為「智庫」嘅組織（注意原文嘅大寫標題同使用定冠詞）係行為科學高級研究中心（原文：Center for Advanced Study in the Behavioral Sciences）。但係，該中心本身唔認為自己係，亦唔被視為當代意義上嘅智庫。

喺1960年代，「智庫」呢個詞開始更加廣泛咁用喺專家會議、電子計算機同獨立嘅軍事規劃組織上。第三類中嘅原型同最著名例子就係蘭德公司（原文：RAND Corporation），佢喺1946年由道格拉斯飛機（原文：Douglas Aircraft）嘅分支創立，並喺1948年轉型成獨立公司。

喺1970年代，「智庫」呢個詞喺蘭德公司同其他機構嘅影響下，變得更加具體。而喺1980至1990年代，呢個詞又演變到今日普遍指代獨立嘅公共政策研究機構嘅涵義。

喺20世紀大部分時期，呢類機構主要集中喺美國，而加拿大、英國同西歐嘅數目就相對細少。雖然智庫喺日本都存在咗一段時間，但普遍都缺乏獨立性，經常同政府部門或企業有密切聯繫。自1980年代開始，由於全球化、冷戰結束同跨國問題嘅湧現，全球「智庫」數量激增。現時大約三分之二嘅智庫都係喺1970年之後成立，而超過一半則係自1980年以嚟成立。

全球化對智庫激增嘅影響，喺全球化之後嘅非洲、東歐、中亞同東南亞部分地區尤其明顯，因為好多國家都努力幫手成立獨立嘅公共政策研究機構。一項由外國政策研究所嘅智庫與公民社會計劃進行嘅調查突顯咗呢個努力嘅重要性，並記錄咗呢啲地區大部分智庫都係自1992年以來成立嘅。

### 21世紀
，全球已有超過11,000間此類機構。

好多早期喺冷戰期間成立嘅成熟智庫，都專注於國際事務、安全研究同外交政策。

## 出名智庫
### 澳洲
* 澳洲戰略政策研究所 （Australian Strategic Policy Institute）
* 洛伊國際政策研究所 （Lowy Institute）

### 美國
* 美國傳統基金會（Heritage Foundation）
* 國際經濟研究所（Peter G. Peterson Institute for International Economics）
* 戰略與國際研究中心（Center for Strategic and International Studies）
* 布魯金斯學會（Brookings Institution）
* 蘭德公司（RAND Corporation）
* 胡佛研究所（Hoover Institution on War, Revolution, and Peace）
* 美國國家科學研究院（National Academy of Sciences）
* 美國經濟研究院（Economic Research Institute）
* 詹姆斯敦基金會（Jamestown Foundation）

### 歐洲
* 歐洲聯盟論壇
* 歐洲聯盟研究協會

### 中國大陸
* 中國社會科學院

### 香港
* 中央政策組
* 香港政策研究所
* 三十會
* 思匯政策研究所
* 智經研究中心
* 香港調查研究中心
* 匯賢智庫
* 一國兩制研究中心
* Roundtable（香港青年政策研究所）
* 新力量網絡
* 新世紀論壇
* 新青年論壇
* 公共專業聯盟
* 智飛揚香港
* 香港工商專業聯會
* 香港成報亞洲智庫

### 澳門
* 澳門發展策略研究中心
* 澳門研究中心（澳門大學附屬研究機構）
* 澳門政策研究所

### 日本
#### 獨立行政法人（政府單位）
* 綜合研究開發機構（）
* 亞洲經濟研究所（）
* 經濟產業研究所（）
* 防衛研究所（）

#### 財團法人
* 日本國際問題研究所（）：實際上由日本外務省提供資金

#### 公司
* 瑞穗綜合研究所（）：瑞穗金融集團子公司
* 野村綜合研究所（）：野村證券子公司

## 活動
智庫可能會嘗試透過舉辦會議，討論佢哋可能會廣播嘅議題，以廣泛通知公眾；鼓勵學者作公開演講、喺政府機構嘅委員會作證；出版同廣泛發行書籍、雜誌、通訊或期刊；建立郵寄名單去分發新嘅出版物；同埋參與社交媒體。

智庫亦可能透過內部方式影響政策，例如叫佢哋嘅成員接任官僚職位、讓成員喺政治顧問委員會任職、邀請政策制定者出席活動、容許人士喺智庫工作；僱用前政策制定者；或者為政策制定者準備研究。

## 台灣
* 台灣智庫
* 台灣綜合研究院
* 中華經濟研究院
* 台灣經濟研究院
* 中央研究院
* 陸委會大陸資訊及研究中心
* 財團法人兩岸交流遠景基金會
* 戰略與國際研究所
* 國家政策研究基金會
* 國立政治大學國際關係研究中心
* 產業經濟與趨勢研究中心
* 資訊工業策進會市場情報中心

## 出面網頁
* 經濟學人雜誌報告：「影響所及：智庫及供給他們的資金」
* 智庫定義
邦民日本財務 (香港)

**邦民日本財務（香港）**係一間喺香港嘅日本私人貸款公司，喺1992年開檔。呢間公司係三井住友消費金融嘅其中一間海外子公司，而消費金融自己本身就係三井住友銀行嘅子公司。

## 歷史
邦民日本財務公司喺1992年喺香港開檔做財務公司，係香港都幾出名嘅私人貸款公司。喺2020年新冠疫情期間，邦民聲稱客量冇因為經濟問題而多咗，反而其實係少咗，證明“港人非常理性”。

## 生意
邦民係三井住友消費金融嘅子公司，所以佢哋做嘅生意其實都係一樣做金融。佢哋喺香港嘅生意，特別係宣傳做唔使擔保或者抵押嘅私人貸款。除此之外，佢哋亦曾經宣傳過獨家視像嘅一對一貸款系統「EASY SPOT」。

## 廣告文化
*邦民仔：好出名嘅象徵式卡通人物，截至2022年都仲用緊
*邦民女（2004年—2023年）：就係講緊幫香港邦民拍廣告，跟住之後出咗名嘅𡃁模
*邦民應援團（2023年）：由女團Lolly Talk擔任

### 邦民女
喺香港邦民嘅廣告文化入面，其中最出名嘅就係所謂嘅“邦民女”，包括：

*第一代（2004年—2006年）：梁寶琪（Crystal Leung）
*第二代（2006年—2009年）：羅凱珊（Kama Law）
*第三代（2009年—2015年）：陳嘉寶（Anjaylia Chan）
*第四代（2015年—2018年）：林婷（Angel Lam，2016年之後只淨返佢一個邦民女）、黎紀君（Christy Lai）、伍倩彤（Gillian Ng）
*第五代（2018年—2020年）：鄺潔楹（Judy Kwong）
*第六代（2021年—2023年）：搞咗個《邦民人氣選：女神練習生》活動去選，四位候選人係伍熹賢（Kate Ng）、賴嘉賢（Carrie Lai）、葉穎幗（Eunice Yip）同何安祺（Angel Ho），最後由伍熹賢贏咗

## 睇埋
* 安信兄弟
* 日本網絡通財務
* Aeon信貸

## 參考

類:財務公司
類:香港金融公司
類:金融市場
塔里木沙漠公路

**塔里木沙漠公路**位於新疆，係中國第一條沙漠公路。佢全長522公里，南北貫穿塔克拉瑪干沙漠，其中沙漠段長446公里。

## 地區開發
呢條沙漠公路縮短咗南北疆嘅運輸距離。不但只對加快塔里木盆地嘅油氣勘探開發起到重要作用，而且對加快南疆地區嘅開發建設，促進新疆經濟嘅發展。
一本道

**一本道**（いっぽんどう，英語：1Pondo）係喺美國註冊嘅一間鹹片製作公司。尺度比其他鹹片公司嘅作品大膽好多。

## 睇埋
* 鹹片
* 鹹片女演員

## 出面網頁
* 一本道
亞洲運動會

**亞洲運動會**（簡稱**亞運會**或**亞運**，），前身係遠東運動會同西亞運動會，係亞洲地區規模最大、水平最高嘅綜合性運動會，代表成個亞洲嘅體育運動水平。

亞運會係國際奧林匹克委員會（國際奧委會）所承認嘅地區性大型綜合運動會，由亞洲奧林匹克理事會（亞奧理事會）主辦，每4年一屆。第一屆亞洲運動會原定喺1949年2月响印度嘅新德里（New Delhi）召開，由於主辦國籌備等原因褪遲到1951年舉行。

## 亞運史
### 遠東運動會

1912年，中國、日本、菲律賓三國代表經協商之後成立「遠東體育協會」，並响第二年舉行第一屆遠東運動會。由1913年至1934年間，先後响菲律賓嘅馬尼拉、中國嘅上海、日本嘅東京同埋大阪等地舉辦十屆遠東運動會，最初係每兩年搞一屆，1927年之後改為每四年搞一屆。

前幾屆運動會只有中國、日本、菲律賓三國參加，第五屆開始，印度、印尼、越南亦曾經組團參加比賽。比賽項目有田徑、競技游泳、足球、籃球、棒球、網球、排球等。1934年，日本堅持將滿洲國拉入遠東運動會，俾中國抗議重宣布退出遠東運動會，遠東體育協會宣告解體，遠東運動會亦隨之停辦。

### 西亞運動會

1934年，喺印度嘅體育人古魯·桑迪推動下，印度、錫蘭（即而家斯里蘭卡）、阿富汗同巴基斯坦四個國家喺新德里舉行第一屆西亞運動會。比賽項目主要有：曲棍球、籃球、田徑等。原定响巴基斯坦舉行的第二屆西亞運動會，因第二次世界大戰爆發而停辦。

### 亞洲業餘體育聯合會嘅成立
1948年7月倫敦第14屆奧運會舉行期間，中國同菲律賓體育人士提出恢復遠東運動會，並且同亞洲各國體育人士商討。

當時，印度體育領導人古魯·桑迪認為，遠東運動會唔足以體現亞洲體育運動嘅水平同亞洲人民團結精神，主張創辦一個所有亞洲國家嘅**亞洲運動會**。佢見過到倫敦參加奧運會嘅亞洲國家體育代表，重邀請咗大韓民國、中國、菲律賓等13個國家同地區嘅代表召開關於成立亞洲體育運動組織嘅籌備會議。會議決定起草亞洲運動會有關文件同章程，並確定响1949年2月喺印度新德里舉行第一屆亞洲運動會（因印度國內原因，運動會褪遲到1951年舉行）。

1949年2月，亞洲國家體育組織代表响印度首都新德里召開會議，會上正式成立「**亞洲業餘體育聯合會**」（後改名為「**亞洲運動會聯合會**」，1981年改名為「**亞洲奧林匹克理事會**」）。

## 會徽及會旗
第一代會徽採用到2006年亞洲運動會，會徽中間嘅太陽代表亞洲運動嘅發展同埋推廣。最上面係國際奧委會會徽，下面係亞運會嘅格言「Ever Onward」（永遠向前）；而响亞運會徽之下就係亞奧理事會「Olympic Council of Asia」嘅字樣。

第二代會徽响2006年12月2號喺多哈亞運會舉行期間公布，而新嘅會徽用番太陽嘅代表，佢嘅意思相同，而會徽嘅右上角同左下角分別係代表東方嘅龍同埋代表西亞嘅鷹，亦代表亞洲團結嘅意思。而會徽下面有國際奧委會會徽同埋「Olympic Council of Asia」嘅字樣。第一個用新會徽嘅運動會係2007年亞洲室內運動會。

## 舉辦城市
亞運會嘅舉辦城市由亞奧理事會執委通過淘汰制投票選出，即如果所有城市喺首輪投票中都冇超過半數勝出，就將票數最低嘅城市逐個淘汰，餘此類推，直至剩低兩個城市決勝負。喺投票之前，亞奧理事會執委重要對各申辦城市進行全面考察以決定佢哋嘅投票意願。

## 同其他綜合性運動會嘅分別
### 奧運會
#範圍唔同，奧運會係全球性嘅體育比賽，亞運會係亞洲範圍內嘅體育比賽。
#比賽項目唔同，亞運會有好多非奧運項目。
#參賽者唔同，奧運選手嚟自世界各地，亞運選手只係嚟自亞洲。
#亞運會係奧運會以外規模最大嘅國際性綜合運動會。

### 其他國際性綜合運動會
同泛美運動會、全非運動會、歐洲運動會、太平洋運動會、英聯邦運動會等地區性綜合運動會相比，亞運會有多啲嘅非奧運會比賽項目。

## 比賽項目
亞運會開設嘅比賽項目由亞奧理事會認可。主辦國可以喺認可嘅項目中選擇比賽項目，每屆亞運會比賽項目唔可以少過11項，除咗田徑運動同埋競技游泳以外嘅項目由亞運會主辦國選擇，所設各項目至少需要有4個以上參賽隊伍。而且考慮亞洲唔同區域嘅傳統文化特點，並且為亞洲各個國家或地區嘅青年提供展示技能嘅機會及增加亞運會嘅吸引力，亞運會設立一部分非奧運項目。

### 報名規定
#個人項目：
##田徑同游泳項目，每個會員組織可報2人（無候補隊員）。
##其他項目，每個會員組織可報1人（無候補隊員）。
#集體項目：每個會員組織可報1隊，每隊人數不得超過有關國際單項聯合會准許嘅人數。

## 參賽國家及地區

亞運會參賽國家同地區都係亞奧理事會成員，目前亞奧理事會共有45個成員國家同地區。

## 歷屆亞運會一覽

## 註


## 出面網頁
* 亞洲奧林匹克理事會
2010年智利礦難

**2010年智利礦坑意外**係智利一個近住Copiapó嘅叫San José嘅出產金銅嘅冧礦坑意外，喺2010年8月5號發生。單意外嘅33個礦工冇死，成為國際新聞。

工人困喺地底625公尺之下成69日，直至10月13號至重見天日。成個救人過程用咗22個鐘，最後救出嘅54歲工頭烏爾蘇亞，俾人封為國家英雄。

## 參考資料
穆罕默德·安瓦·沙特

**穆罕默德·安瓦·沙特**（Muhammad Anwar El Sadat，Anwar El Sadat，محمد أنور السادات‎，Muḥammad Anwar as-Sādāt，），係第三任埃及總統，由1970年10月15號做總統直到俾人行刺為止。

佢執政十一年改咗埃及嘅經濟同政治發展方向。1970年10月15號喺納薩死之後繼任總統。1973年10月，同埋敘利亞發動十月戰爭，摧毀以色列條巴列夫防線，成為埃及人心目中嘅英雄。1978年9月，美國參與下，同以色列總理貝京喺華盛頓簽《大衞營協議》，同年得諾貝爾和平獎。

1981年10月6號，响開羅舉行慶祝十月戰爭勝利8周年閱兵式上，沙特遇刺身亡，終年63歲。
沙特 (搞清楚)

「**沙特**」可以係：
*中東國家**[[沙地阿拉伯]]**中國大陸嘅用法。
*法國哲學家**[[薩特]]**。
*第三任埃及總統**[[穆罕默德·安瓦·沙特]]**（Anwar El Sadat）。
Queen's Cube

**驊宅**（）係香港灣仔區一座單幢樓，嚮皇后大道東，近灣仔石水渠街口、灣仔道灣仔街市同胡忠大廈。Queen's Cube建築面積細，實用面積更細，而呎價好貴。發展商南豐發展同市區重建局計劃將Queen's Cube包裝成豪宅，賣畀地產投資者。

Queen's Cube建築設計最大嘅物業單位只有一間睡房、一個廳，廚房係開放式嘅。

## 出面網頁
* http://www.28hse.com/utf8/developer-64-P4.html
蘇州

**蘇州**（；蘇州話音標：[səu tsøʏ]，蘇州話拼音：soutseu，英文名：Soochow、Suzhou）係中國一城，歸入江蘇。佢家下係中華人民共和國嘅地級市，叫**蘇州市**。市政府喺姑蘇區。

## 政區
歷史上嘅蘇州府地域廣闊，包括而家嘅蘇州市、上海市、嘉興市等地區。

而家嘅蘇州市，包括蘇州市區同埋四個蘇州市轄縣級市。

蘇州市區：
*姑蘇區
*吳中區
*相城區
*虎丘區
*蘇州工業園區
*吳江區

蘇州市轄縣級市：
*崑山市
*常熟市
*太倉市
*張家港市

## 當代人物
*歐陽莎菲，邵氏電影女演員，1923年生於蘇州吳縣。
*姜大衛（John Chiang），香港導演同埋演員。1947年生於蘇州。
*潘迎紫（Angela），香港出道、台灣女演員，曾經係「中視當家花旦」。1949年生於蘇州。
*劉嘉玲，香港電影女演員，香港電影金像獎最佳女主角得主。1965年生於蘇州。
*韓雪，中國大陸女演員同埋歌手。1983年生於蘇州。
*朱晨麗，2011年香港小姐競選冠軍，香港無綫電視女藝員。1987年生於蘇州。

## 相關粵語俗語
*蘇州屎
*蘇州過後冇艇搭
*生在蘇州、食在廣州、着在杭州、死在汀州

## 腳註

## 出面網頁

* 吳郡圖經續記
2010至2011年度香港行政長官施政報告

**2010至2011年度香港行政長官施政報告**係香港行政長官曾蔭權嘅第6份施政報告。主要目的係改善民生，2010年10月13號響立法會宣讀，內容包括：

*房屋政策 - 計劃推出先租後買、地產一手市場規定必須用實用面積報價賣樓
*貧富懸殊 - 關愛基金同商界合作資助50億，照顧弱勢社群
*老人福利 - 方便老人家退休返鄉下養老
*其它民生公共政策
*保証嚟緊兩年唔會為23條立法

最特別係「先租後買」政策、投資移民由650萬加額至1千萬港紙。

## 外界反應
*社民連，未等報告宣讀，提早離開立法會議事廳

## 出面網頁
* 《2010至2011年度香港行政長官施政報告》原文
和風街

**和風街**（**Wo Fung Street**）係香港上環一條橫街捷徑，南面街嚮皇后大道西111號華富商業大廈，通到北面高陞街36號。

和風街可以算係香港咸魚街同海味街南面嘅一條巷。當地以前係上環電話機樓，或者叫做倉庫，街坊以前換新黃頁電話簿都可以嚮呢處搞掂。不過，電訊盈科變咗地產發展商，將和風街1號發展成單幢豪宅盈峰一號。
哥塔德山底隧道

**哥塔德山底隧道**（；；；羅馬傳語：**Tunnel da basa dal Son Gottard**）係瑞士一條貫通聖哥塔德山脈嘅鐵路專用隧道，由烏里州艾亞斯特費德（Erstfeld）到鐵千諾州波迪奧（Bodio），全場約57公里。隧道由1996年動工，挖到2010年10月15號打通，直到2016年6月1號通車，係目前全球最長嘅鐵路隧道。來往北歐同東南歐嘅時間會縮短一個鐘頭。

## 參考

類:歐洲鐵路
類:隧道
新界（沙田）法醫學大樓

**新界（沙田）法醫學大樓**（），係香港一個公眾殮房，位於沙田大圍大圍下城門道7號，喺2022年12月29號正式落成同啓用，係重置後嘅富山公眾殮房，遺體儲存容量增加至830具，以應付日漸增加嘅服務需求同提升殮房嘅營運質素同衞生標準。舊有嘅殮房大樓喺2023年1月7號起停用。

## 簡介
新界（沙田）法醫學大為係衞生署轄下法醫服務嘅專門設施。大樓稱為「法醫學大樓」，突顯佢並非只提供公眾殮房嘅功能，更係一所結合多功能嘅現代化法醫病理學設施。樓高七層，提供符合傳染病控制、職業安全、健康標準嘅設備同設施。設有各種法醫病理學設施，包括冷藏室、冷凍庫、剖驗套間、化驗室等，更係全香港首次喺公眾殮房設有電腦掃描室，令法醫病理科醫生有更多途徑了解遺體狀況同進行深入病理學研究。

大樓亦為離世者家屬提供更多合適空間同更寬敞嘅環境，並設有三間室內遺體告別室，提供安靜同私隱度高嘅環境，俾家屬舉行簡單送別儀式。同時，大樓亦會用嚟做執法人員嘅培訓地點，提供進行刑事偵查同罪案現場調查培訓嘅用途。

## 附近
* 港鐵大圍站
* 富山火葬場

## 參考

## 出面網頁
* 中原地圖：富山公眾殮房
古喬內

**古喬內**（，）係《閣樓》(Penthouse)嘅創辦人，患癌多年，係美國德州逝世，享年79歲。1965年佢攞咗1,170美元既銀行貸款，辦一本男性雜誌閣樓，同《花花公子》（Playboy）打對台。本雜誌好好賣，令佢成為富翁http://hk.apple.nextmedia.com/template/apple/art_main.php?iss_id=20101022&sec_id=15335&subsec_id=15339&art_id=14579856。
李斯特

**李斯特**（，而家嘅寫法：Ferenc Liszt，）係個匈牙利作曲家，鋼琴先生同演奏人。

2011年係「**李斯特年**」。

類:匈牙利人
丁四醇

**丁四醇**（又叫**赤蘚糖醇**或**赤蘚醇**）係天然嘅糖醇（Sugar alcohol），食落幾甜（甜度有蔗糖 60%-70%）但低能量（卡路里），容易被小腸吸收而唔會肚痾，唔會引起蛀牙，未見有副作用，所以好多政府都畀佢代替糖或當成增甜劑加入食品內。

## 特質
1848年，蘇格蘭化學家 John Stenhouse 發現丁四醇。分子公式係 C4 H10 O4。

丁四醇溶入水時會吸熱，食落好似有清涼嘅感覺。已經溶過喺水嘅丁四醇就無吸熱作用，口感同木糖醇（廣告俗稱「曬駱駝」）類似。

作為增甜劑，丁四醇會被混入其它增甜劑以增強甜味，例如混入甜菊糖甙而產生類似蔗糖嘅口感。喺呢個情況下，丁四醇嘅吸熱會產生令人抗拒嘅效果（唔似真正糖嘅口感），所以食物有時又加入溶水時放熱嘅菊糖抵消。

## 營養標纖
大部分國家都容許丁四醇以增甜劑加入食品內，但管制方法（尤其係營養標纖）都唔同。
* 美國規定丁四醇的能量以「每克 0.2 千卡路里」表示
* 歐盟規定丁四醇的能量以「每克 2.4 千卡路里」表示
* 日本視丁四醇的能量為「0 千卡路里」

## 小腸吸收
丁四醇雖然係糖醇，超過大半都可以被小腸吸收到血管內，並經尿道排出，唔係留底大腸內搞到肚痾。相比之下，其它糖醇（例如木糖醇）食好少都會肚痾，因為小腸係少少都唔要。之不過，因為丁四醇係低能量（卡路里），所以會被極量食用。如果短時間內食得太多，小腸吸收得唔夠快，丁四醇仍然會流入大腸導致肚痾。其它食物被極量食用都普遍有小腸吸收得唔夠快呢個現象。

## 細菌
細菌無法取用丁四醇嘅能量，所以丁四醇唔會引起蛀牙。丁四醇或有部分類似木糖醇傷害口腔細菌嘅作用。
伽利略導航系統

**伽利略導航系統**係一個由歐盟同埋歐洲太空總署開發緊嘅全球衞星導航系統，以意大利科學家伽利略命名，耗資超過五億歐元，係繼美國全球定位系統，蘇聯/俄羅斯古羅納斯定位系統同中國北斗衛星導航系統之後，第四個開放民用嘅全球衛星導航系統。由於美國、俄羅斯同中國嘅衛星導航系統，喺戰爭時期都會關閉民用功能，因此歐洲太空總署開發伽利略導航系統嘅目的，係要建立一套歐洲國家自己嘅高精度衛星定位及導航系統，以減低甚至擺脫對外國衛星導航系統嘅依賴。2014年2月由國際衛星搜救系統（International Cospas-Sarsat Programme）進行嘅一次測試顯示，伽利略衛星搜尋緊急求救訊號嘅能力令人滿意，95%嘅訊號嘅定位精確度只有直徑五公里嘅範圍，77%嘅訊號嘅定位精確度更加只有直徑兩公里嘅範圍。

2003年9月，中國宣布向伽利略導航系統注資兩億三千萬歐元（23億4千萬人民幣），成為第一個非歐洲用戶國。

## 參考
西貢朋友

**西貢朋友** （）係香港一隊足球隊，而家佢喺香港足球總會嘅會籍借咗畀葛士寶打香港乙組足球聯賽。球會地址係九龍大角咀通州街81-87號金堡工業大廈9樓B。

## 出面網頁
* HKFA
【金錢龜】

**【金錢龜】**係myidea.is開發嘅益智遊戲，喺2010年10月18號喺App Store出第一個版本。個遊戲以金融市場嚟做題材，模擬四個人玩緊紙牌遊戲。設計者希望透過呢個遊戲，嚟畀玩家學習到一啲投資嘅理論。

## 名
原名**金錢歸**，寓意金錢「歸」誰家，但食字潮流易嚟易去，最後決定改名做【金錢龜】。

## 歷史
### 靈感
喺一次去西藏嘅旅行期間，有一位基金經理喺青藏鐵路度諗番2008年金融危機，深深感受到金融同大眾生活係息息相關。但而家基本嘅金融同投資理論重未普及，所以呢位基金經理希望藉住【金錢龜】呢個遊戲，通過輕鬆有趣嘅遊戲，嚟提高大眾對金融市場嘅認知。

### 開發
到2009年，個遊戲正式開發，而最初就係實物嘅紙牌遊戲。因為遊戲本身需要好多數學運算，所以加入咗電腦嘅元素，利用JavaFX成為嘅遊戲。考慮到iOS平台喺同一時間開始普及化，個遊戲喺2010年中改做喺iOS平台度開發。個遊戲嘅畫面係用OpenGL ES 1.1，最先用iPad顯示器嘅大細為嚟做設計嘅基礎，到11月就推出埋iPhone版。最新版本係iPhone Lite 3.05，取消咗之前Lite版嘅限制及加入iAd，喺2011年9月30號推出。

## 營運情況
個遊戲同am730合作，喺2011年1月19號至到2月27號搞咗比賽，並且喺各比賽期間推出個比賽嘅專用版本。除咗加入交分數嘅功能之外，專用版本亦可以喺玩家用指定嘅功能類卡嘅時候，顯示出過去一版有關嘅報導。

## 六大投資理論
# 金融市場嘅零和遊戲
# 帳面賺蝕嘅假象
# 最佳投資組合
# 資產價格嘅基本因素
# 知彼知己-小心觀察對手
# 風險管理

## 玩法
開始時每人隨機攞到7張牌但無現金。遊戲由玩家開始，每次參賽者可以揀：

# 抽牌：抽咗一張牌之後，如果手揸7張或以下紙牌，玩家可以揀唔出牌（每人最多只可以手揸7張牌）。選擇出牌嘅話，玩家可打出一張或以上嘅功能牌（資產牌只可以買賣，唔可以打出）。每次打出功能牌後，玩家一定要轉動輪盤決定受影響資產嘅最新價值。
# 買賣資產：揀賣出手上資產嘅話，交易以當時市價作準（除非玩家已經用咗超級金錢龜牌去凍結手上資產價值），被賣出嘅資產將會流通市面而且可以被收購；揀買入市面上流通資產嘅話，參加者一定要有足夠現金進行交易。參加者唔可以互相買賣資產。

當所有牌抽晒之後，遊戲結束。擁有最多財富者就係遊戲大贏家。

## 紙牌
全副【金錢龜】紙牌共有100張，分為資產牌同功能牌。資產牌代表市場內嘅資產，功能牌代表影響資產價格嘅唔同事件。

### 資產牌

### 功能牌

## 連結
* 【金錢龜】YouTube短片
* 土豆短片
* 【金錢龜】遊戲官方網站
* 【金錢龜】iPhone遊戲嘅iTunes網頁 
* 【金錢龜】iPad 遊戲嘅iTunes網頁 
* 【金錢龜】遊戲嘅Facebook粉絲網頁
* 【金錢龜】微博

## 文獻
衞理中學

**衛理中學**（**The MCHK Wesley College**，簡稱**Wesley College**）係一間由香港循道衞理聯合教會嚮1977年開辦嘅中學，開始時喺北角係津貼全日制男女校。1991年搬到小西灣道33號，1998年轉做母語教學，2010學年開始中一改返以英語教學。

## 舊生
*亞洲電視主播羅振邦
*無綫電視藝人孫慧雪
*無綫電視主播李曉欣

## 資料來源

## 外面連結
*衞理中學網頁

類:基督新教學校
諸民誼

**諸民誼**（）係大清及中華民國人，係武術、革命人士，曾反清，歷任中國國民黨委員，同中華民國要職。第二次世界大戰時，幫汪精衞另起中華民國南京政府，親侵華嘅日本，同中華民國重慶政府作對，戰後因叛國而處死。

## 廣東大學
國立廣東大學，時稱廣大。鄒魯係首任校長，其下人稱鄒魯派。鄒在任其間，諸民誼係敎務長，所以同鄒魯派關係唔錯。之後陳公博接任，排除鄒魯派，又對付民權社學生，開夜班專修館，結果校內學抵制，一致告假，陳氏不得志而去。

廣州政府委任諸民誼接任。佢一上任就換走陳公博嘅人，重用鄒魯派。就算畀人查辦嘅會計主任趙靜山，都畀佢復職。咁就畀新派學生抗議。嗰陣，走咗嘅陳公博，寫信畀廣州政府主席汪精衞，篤佢背脊。汪氏去佢屋企，鬧佢一鑊。諸氏叫趙氏自行辭職。

陳公博係青年部長，四處拉攏人，搞學生會，爲青年部效力。民權社同市敎職員識破，趁開會嗰陣鬧事，結果搞唔成。諸氏知而不問，民權社派大出風頭。新學生派就勁嫉忌，故意挑剔諸氏。陳公博又周圍排斥諸民誼。諸民誼怕做咗共派眾矢之的，做咗幾個月校長後，喺一九二六年三月卅一號辭職。政府挽留，但新學生派話，諸民誼一日不去，一日不肯相安無事。

## 註

## 出面網頁
廣州政變

**廣州政變**係中華民國一次政變，事發廣州，時為民國十五年，即一九二六年丙寅年。政變由蔣中正發起，以**中山艦事件**為高潮，反制中國共產黨同中國國民黨左派，時為三月二十號，所以又叫**三二〇事件**、**三月二十日廣州定亂**。蔣中正喺政變後聲望日隆，係北伐前噹。是次政變正值省港大罷工中期，清理左派後，罷工漸趨平靜，到十月結束。

## 背景
中華民國領袖孫文死後，容共嘅汪兆銘，做咗中國國民黨阿頭，堅持聯俄容共政策。一九二五年十一月，中國國民黨部分資深黨，開西山會議，反對容共。蘇聯顧問季山嘉原本同蔣中正合作，後尾蘇聯企圖赤化中國，兩者關係急速惡化。因此，季山嘉竭力拉攏容共嘅汪兆銘，企圖聯手推翻蔣中正嘅中華民國政府。當時廣州政府阿頭係汪兆銘。

## 政變
一九二六年三月十號，海軍局代局長兼中山艦長，歐陽琳出走香港，汪兆銘任李之龍代行。李氏身兼中國共產黨員同中國國民黨員，亦係蔣中正黃埔軍校學生。

一九二六年三月十八號，黃埔軍校管理科交通股長，兼駐省辦事處主任歐陽鐘，以蔣中正名義傳令，要派兩軍艦出海，到黃埔救援遇勢外國輪船。李之龍派中山、寶璧兩艦出海。軍艦到咗黃埔後，同中國國民黨左派嘅鄧演達請示，而鄧氏回答唔知。三月十九號下晝，蘇俄使團想參觀中山艦，李之龍電話請示蔣中正，調中山艦返廣州。因爲蔣中正根本無傳令，就疑心有問題。

蔣中正聽到傳言，以爲汪兆銘對佢不利，用中山艦綁佢去蘇俄，正思索要逃走定政變。三月廿號，蔣中正打算走去汕頭，半路決定政變，折返廣州，下令全城戒嚴，是為廣州政變。蔣係怕中共同蘇俄顧問季山嘉搞兵變。歐陽格、陳肇英奉蔣中正之命，佔領中山艦，並喺李之龍屋企逮捕李之龍，同時包圍蘇俄顧問同共產黨機關，喺第一軍同黃埔軍校裏便，扣留周恩來等中共黨員，嚴密監視鄧演達。中山艦長換歐陽格。

蔣中正話只係針對個別人，聯俄容共政策無變。「西山會議派」發電報畀蔣中正，話「以迅速手段，勘定叛亂，忠勇明敏，功在黨國。」但蔣中正立刻回電自己只係「唯革命是從」，反對「西山會議派」。不過呢次咁搞，第一次國共合作就有陰影，係一年後，四一二政變嘅伏筆。政變之後，汪兆銘憤而出國，而蔣中正在喺國內聲望日強；而中國共產黨則試圖推翻國民政府，都畀蘇聯代表制止，事後中國共產黨指責陳獨秀見蔣中正退讓。

## 事後
廣州政府主席委員汪兆銘，畀學生軍受禁喺二沙頭嘅頤養園，得佢老婆陳璧君可以出入。因為汪兆銘潛暱，當時廣州政府羣龍無首，亂到七彩，政務無人負責。留省委員只得五人，即李福林、朱培德、譚延闓、蔣介石同伍朝樞。李福林向來唔出席。朱培德去西江佈防，而譚延闓去北江。淨低蔣伍二人。而政變後滇軍喺廣州西南有異動，而左右派係難分，各軍都備戰對壘。

三月廿七號，蔣介石坐永豐艦，即係中山艦，去汕頭，行踪神祕。蔣走後廣州就更加亂。廣州得伍朝樞、宋子文同陳公博等人。佢哋日日開緊急會議，至閉翳係無錢。政府後無蘇俄接濟，開支難頂。因此就唔停度橋，好似同銀行，中央銀紙十萬元按銀五萬元，抽租捐，發國庫劵逼各界買。重有搞煙酒公賣局同藥酒公賣局，貼印花稅。而煤油專賣就搞唔掂，皆因各火油公司抵制，無油供應。另外又諗過開賭，畀賭商搞番攤。

## 真相不明
海內外學者，對箇中內幕存疑。
#有人認為係，蔣中正平息中國共產黨叛亂，或是汪兆銘同中國共產黨，企圖用中山艦綁架蔣中正去蘇聯。
#有人認為係，蔣中正故意畀中山艦調動，又矢口否認，借口打擊中國共產黨。
#有人認為係，**西山會議**派有關係密切嘅孫文主義學會成員歐陽格，即歐陽鐘嘅叔父，等人，故意向李之龍假傳蔣中正指令，離間中國國民黨同中國共產黨。

## 註
孫科

**孫科**（），字**哲生**，係大清同中華民國人。孫文獨仔。孫科曾任考試院、行政院、立法院等院長之職，係中華民國史上，唯一一個曾任三院院長職務者。

## 屋企同學歷

孫科係孫文個仔。佢老母係元配夫人盧慕貞。孫科喺廣東香山翠亨村出世。

一八九五年，佢同外婆移居夏威夷檀香山，喺檀香山中學畢業。之後喺美國柏克萊加州大學得文學士，哥倫比亞大學得理碩士；及哥倫比亞大學頒榮譽法學博士畀佢。

孫科先後有二妻一情人，一係妻陳淑英，生有兩仔兩女；二係同居情人嚴藹娟，生一女；三係二夫人藍妮，生一女。

### 仔女

孫科有兩仔四女。仔有孫治平同孫治強，女有孫穗英、孫穗華、孫穗芳同孫穗芬，人稱「四朵金花」。

*孫治平，孫科大仔。中華人民共和國成立後，孫治平同細自己一歲嘅細佬孫治強，長居美國。一九六五年，孫治平陪老頭孫科返臺，擔任總統府國策顧問、中國國民黨中央委員、中國國民黨中央評議會委員等職、台灣電視公司副董事長等職，一九八零年起定居香港。二零零五年喺香港柴灣東區尤德夫人那打素醫院病逝。孫治平有一仔，叫孫國雄，一九四三年生。

*孫治強，孫科細仔。返臺後懷才不遇，首次婚姻失敗告終。孫治強再婚後，生兩仔，孫國元同孫國升。孫治強晚景淒涼，生活拮据，身體欠佳。為咗醫病，佢只能夠喺台北市榮民總醫院附近租屋住。二零零一年喺美國因肺炎而撒手塵寰，享年八十七歲。孫治強有女孫嘉霖同孫嘉瑜，都旅居美國。

*孫穗英，孫科大女，一九二二年出世，生一仔一女，仔林德傑，女林淑真。

*孫穗華，孫科二女，一九二五年出世，有一仔兩女，仔張孔穎，女張樂文同張樂真。

*孫穗芳，孫科三女，一九三六年上海出世，老母嚴藹娟，同孫科未婚同居有咗佢。之不過孫科另有所愛，孫穗芳無父愛中降世。孫穗芳曾著書《我的祖父孫中山》。

*孫穗芬，孫科細女，一九三八年喺上海出世，老母藍妮係孫科二夫人。一九五五年，孫穗芬高中畢業，成為中華民國同台灣有史以來最年輕嘅空中小姐。佢生咗三個仔，孫忠仁、孫忠傑同孫忠偉。

*另香港市面有傳，親共藝人石慧，即連續劇演員傅明憲阿媽，係孫科嘅私生女，因極之痛恨老豆，而投靠共產黨。

## 事業
一九一七年，孫科返中國廣州，喺老頭孫文大元帥府擔任秘書。一九一八年到一九二零年，佢擔任非常國會參議院秘書兼廣州時報編輯。一九二一年，佢做廣州市長兼治河督辦。一九二二年，陳炯明逐孫文出廣州，孫科無做廣州市長。佢到香港籌款討伐陳炯明。唐繼堯幫孫文逐陳炯明。一九二三年二月，孫科再任廣州市長；十月，有份改組中國國民黨，獲指為國民黨臨時中央執行委員會委員，負責起草黨綱章程。一九二四年主持國民黨廣州特別黨部，六月同黃季陸合作提出《彈劾共產黨案》。

一九二五年七月，國民政府喺廣州開府，孫科任政府委員。一九二六年一月，孫科任國民黨中央執行委員；三月卅一號由上海坐龍山輪返廣州；五月第三度出任廣州市長。一九二七年三月，任國民黨常務委員，同埋國民政府常務委員；七月跟汪兆銘清共。一九二八年一月，佢同胡漢民、伍朝樞赴英德等地考察，起草《中國國民黨訓政大綱》，協助制定《中華民國國民政府組織法》；十月任鐵道部長同考試院副院長。一九三一年二月，蔣介石同胡漢民鬥，佢支持胡漢民；五月，參加非常會議，任廣東國民政府常務委員。九一八事變後，國民黨內尋求合作，任南京政府行政院長，但旋因政府財政拮据而被迫落台。一九三二年年底，孫科任立法院長，同憲法起草委員會委員長，主張結束黨治，還政於民。一九三六年主持起草同公布《五五憲草》，同埋組織中蘇文化協會。

抗日戰爭期間續任立法院長，同蘇俄談判，簽訂《中蘇互不侵犯條約》、《中蘇商務條約》。一九四六年一月，代表國民黨同中國共產黨協商，隨後跟蔣介石進攻共產黨佔領區。一九四七年四月任國民政府副主席。一九四八年初，競選第一屆行憲副總統，敗於李宗仁後，五月再任為立法院長；十一月，獲蔣委任做行政院長。蔣介石喺一九四九年一月下台，由李宗仁代任總統。孫科覺得南京不穩，將行政院遷往廣州，一度令李宗仁政府無法運作，亦無法同共產黨和談。中國共產黨一九四八年列出四十三名國民黨戰犯，孫科係其中之一。

一九四九年三月，孫科辭職，移居香港。一九五零年，遊經香港、巴黎、西班牙等地，一九五二年，定居美國洛杉磯，以種菜、讀書渡日。

一九六五年，孫科由美國去到台灣，任中華民國總統府高級咨議、考試院院長，一九六七年出任東吳大學董事長。

一九七三年九月十三號，孫科喺台北逝世，葬於台北市陽明山第一公墓。

## 逸聞
孫科後生嗰陣幾任性，喺一九二三年任廣州市長期間，曾因討伐陳烱明，爲滇桂軍籌軍餉，同素有芥蒂、時任大元帥府秘書長胡漢民衝突，引致孫文盛怒下，幾乎要親手槍殺佢。

## 註

## 睇埋
*中華民國行政院院長
*中華民國立法院院長
*中華民國考試院院長

## 出面網頁

*
*
李福林

**李福林**（），原名**兆桐**，字**登同**，係廣東番禺大塘鄉（今廣州市海珠區江海街道大塘村）人。曾任廣州市長、國民革命軍第五軍長。

## 事業
李福林後生嗰陣，讀過幾年私塾，入過水師學堂，做過號兵。因為劫走衙門八萬兩銀元，俾衙門用一萬兩通緝，於是落草為寇，出入綠林。後來入咗同盟會，應孫中山之請去河內，參加過鎮南關起義。辛亥革命之後，佢喺廣州附近聚眾數千，稱為「福軍」。一九一七年護法之役，孫中山到廣州任「大元帥」；福軍為「大元帥府」親軍，李福林為親軍總司令。一九二四年，李福林選為廣州市長，同年廣州商團暴亂。之後，福軍亦助攻陳炯明。一九二五年國民革命軍成立，福軍編為第五軍，李福林任軍長。

一九二六年，廣州政變，李福林係廣東內留省國民政府委員之一，但向來唔開會。北伐嗰陣，第五軍主力留守廣州。一九二七年，李氏聯合張發奎，喺廣州反蔣介石，同年十二月，中國共產黨搞廣州暴動，李氏加以鎮壓。事後李福林解職回鄉，之後退隱以務農渡日。李福林喺香港同廣州都有農莊，平時住香港大埔康樂園。

一九三八年，日軍進攻廣東，試過用李福林收買廣東將領，意圖喺虎門登陸，進攻廣州。李話畀陳策知，將事轉告余漢謀，二人合演反間計，趁日軍登陸，擊斃數百。日軍攻佔香港後，李福林離港到重慶。及後返港，一九五二年病逝香港。

## 註

## 出面網頁
* 李福林在香港墓地 康樂園將軍塚與富豪居
* 李福林自述
何容興

**何容興**（）係香港足球員，綽號「高佬興」、「救十二碼王」，司職守門員，效力過星島、東方、精工、光華、南華同埋西貢朋友，代表過中華民國國家足球隊。

佢本身係西貢原居民，退役之後應鄉紳邀請又踢返西貢朋友，1997/98年度香港乙組足球聯賽球季，何容興因為打球證而被香港足球總會判終身停賽，令佢要徹徹底底離開足球圈，專心從事佢嘅地產生意。

## 參考

# 《香港十大名將》，青森文化，賴文輝著，2013年，ISBN 978-988-8223-25-1

## 出面網頁

*
拋物綫

**拋物綫**，又寫**拋物線**，係平面曲綫，係喺地上拋嘢嘅軌跡。物體受地心吸力影響，始終會墮地，而軌跡有特殊曲綫。數學幾何上，拋物線係圓錐曲線之一。任何一元二次方程式，都可以得喺平面坐標度畫出拋物綫。

**拋物綫**離心率等如一。佢有一個焦點，另有一準線。

## 幾何
喺圓錐體，由尖度喺曲面拉一條直綫，此爲母綫，只要搵一平面，同母綫平行，切開圓錐，條切邊就係拋物綫。

## 方程
**拋物綫**喺x,y座標上可以寫做：
*  y = ax^2 + bx + c , a \neq 0 (多項式)
: a 影響條線有幾彎(包括開口方向)。
:: a > 0 時(開口向上)。
:: a  x^2 = 4cy  (標準式)
: 對稱軸係 y 軸。
: (0,c) 係 焦點嘅座標。

## 睇埋
*二次方程
吳哥

**吳哥**（；；英文Angkor或者Angker），又叫**吳我屋**或者**安谷**，喺中南半島上。佢係古時真臘國都，喺今日柬埔寨西北部，吳哥高棉話解「城」。佢至出名係城寺（Angkor Wat），家下叫吳哥窟。城寺極之雄偉，係世界著名古蹟。

## 參攷
* 《諸番志》

類:柬埔寨史
高棉帝國

**高棉帝國**，又叫**吳哥帝國**，係喺柬埔寨嘅一個古國，802年立國，首都吳哥，1431年因為畀阿瑜陀耶王國侵略而亡國。

8世紀尾，真臘畀爪哇人短暫霸住一段時間。802年，闍耶跋摩二世復國，即係高棉帝國。佢用幾百隻戰象，征服四週。

1010年至1150年蘇利耶跋摩一世同蘇利耶跋摩二世統治嗰陣，帝國最威水。

13世紀開始，高棉畀安南同暹羅打，高棉人惟有放棄吳哥，遷都去金邊，吳哥王城就咁就湮沒喺森林裡面。
血本

**血本**係經營生意之本，即係母財。血表明咗，呢筆本嘅切身利害，有血咁重要。當生意失敗時，本都無嗰陣，就叫**血本無歸**。

《蕩寇志》卷三十三有提及血本。

## 註
蒎

**蒎**（讀派；英文pinane），係有機化合物一種，符號C₁₀H₁₈。蒎係雜脂環烴一種。

蒎係尋常環境下係液體，呈無色到黃色，沸點攝氏一百六十八至九度。
## 註
火不思

**火不思**，又叫**和必斯**、**渾不似**，係亞洲中部弦樂器，似琵琶，但瘦啲。桐柄梨槽，半冒蠎皮。通長二尺七寸左右。大清時番部合奏樂有呢隻樂器。有四弦，但古代多兩弦或者三弦。

火不思見於突厥化各族，由中國到土耳其都有。黠戛斯叫Komuz，或寫qomus（黠戛斯話：комуз； ）；阿塞拜疆叫**Gopuz**；土耳其叫**Kopuz**，都係一音之轉。

## 史
《元史》就有記火不思，當時寫和必斯，都係Kopuz音轉。查實考古發現，火不思見於遠古阿塞拜疆之地。

## 註
高樂花園

**高樂花園**（）係香港島西營盤一個私人屋苑，嚮干諾道西153至157號，1985年11月起好入伙。

高樂花園有3幢樓起嚮一個私人花園平台上面，個平台起嚟做多層停車場，出入口都向住北面干諾道西。3座樓合共提供720個單位，一層8伙，實用面積由310呎至340呎。每個樓盤單位住宅有1飯廳、2睡房、1廚房，冇走廊位。而A同H座向維多利亞港，前景係西區海底隧道，可以遠望青馬大橋。

校網方面，小學校網係11。中學校網係中西區。

## 附近
*西營盤站

## 參考
火地羣島

**火地羣島**（西班牙話：**Tierra del Fuego**）係南美洲南端一帶島，有麥哲倫海峽隔開島同南美大陸，家下分屬智利、阿根廷兩國。羣島係麥哲倫發現，一五二零年，當時船駛到海峽，「祇見平原漭蕩，杳無涯際；入夜則燐火星流，瀰漫山谷而已。因命爲火地。」當地資源以木材爲主。

火地羣島主要係大火地島，分屬阿智兩國。大島西南諸島，都歸智利。

## 註
火花

**火花**指電學上嘅**電氣火花**。電有正負異性，異性電相吸中和，中和就有火光，又叫**電光**。勁嘅火花，見諸雷雨閃電。如果行得短，火花呈直綫，一長就變曲綫，因爲空氣導電有參差。
Cosplay

**Cosplay**係 Costume-play 嘅縮寫，中文譯做**扮裝**或者**角色扮演**，係以服飾同道具嘅配搭，加上化妝造型、身體語言等等，嚟扮演成一個自己鍾意嘅角色。參與 Cosplay 嘅人叫做 Cosplayer（角色扮演者或扮裝者）。

Cosplay 包括扮演漫畫、動畫、遊戲、藝人歌手、電影、視覺系樂團同自創嘅角色。不過，為咗商業宣傳、宗教儀式、話劇、戲劇等等嘅角色扮演，或者純綷着啲特別服飾（例如 Gothic & Lolita）就唔算係 Cosplay。
民陀山

**民陀山**（**Vindhya Hill**或**Vindhya Range**）係印度一山脈，喺德干高原（Deccan）北部。延亘於南摩多河（Narbada）之南。海拔六百五十米，至最高一千三百七十米。

## 註

類:印度嘅山
類:山脈
德干

**德干**（Deccan）係印度南部，因爲係高原，亦叫**德干高原**（Deccan Plateau）。德干來自梵文Dakkhinapatha，意爲南方。德干範圍，有兩種講法，一種係指南摩多河（Narbada）同訖思特那河（Kistna）之間，此爲中印度。而另一種，係指南摩多河以南，印度半島全境。

## 註
方便

**方便**（Upaya；梵文：उपाय，拼音upāya）係佛家語，講**隨方因便**去導人，有啲似儒家嘅用權。佛理太深，唔易令人明白吸收，要用啲權宜方法誘眾生，等佢哋漸悟。《維摩詰經方便品》就有講，「長者維詰以如是等無量方便，饒益眾生」。家下日常借用指便益於人嘅事。

## 註
格仔紙

**格仔紙**（graph paper或section paper），又叫**方格紙**，係紙上有橫綫直綫，可以跟佢縱橫畫嘢。因爲多數係正方格，所以叫方格紙。方格紙用來畫格欄幅（Graph）線。有時學畫圖都用方格紙，用來畫橫切面（橫斷面），亦都可以用來畫簡單打樣圖、構造圖同唔同平面圖、統計圖等。

## 註
住客會所

**住客會所**，喺香港時尚叫做**Club House**，係一種「閒人免進」嘅私人會所，以住客為服務對象，會所會員會籍以當地住戶做單位，通常係家庭會員，入會資格必定係而家個屋苑物業嘅業主、租戶咁。

嚮某啲地產市場，住客會所成為豪宅樓盤必然附送設施，無論買家想唔想要。住客會所包含嚮建築面積入面，令實用面積縮水。

## 常見設施

*泳池
*健身室
*電影院
*網球場
*桌球室
*休息室
*宴會廳
*遊戲機中心
*閱讀室
*私人停車場
羅丹

**羅丹**（法文François-Auguste-René Rodin，多數寫Auguste Rodin；），法國人，係雕刻家。生於巴黎，屋企窮，十四歲入巴黎初等工藝學校，模寫獸類同植物模型，因而學到塑造之術。平生出名之作有《思索者》（Thinker）、《地獄之門》（Gate of Hell）同《夏娃》（Eve）。

## 註
門羅主義

（）係美國外交國策。1823年，美國總統占士門羅鑑於歐洲神聖同盟維護君主制，可能會借西班牙殖民地干涉美洲事務，就發表聲明，要阻止歐洲各國揷手美洲政治。

美國政府表明觀點，認為歐洲列強唔應該繼續殖民美洲，或干預美國同墨西哥等美洲國家嘅主權事務。就住歐洲各國爭拗，或各國同美洲殖民地嘅戰爭，美國保持中立。如果有關戰事發生喺美洲，就被視為對美國嘅敵意行為。

以當時美國軍力，歐洲各國根本唔於放在眼內。不過呢種政策，有利於英國出口工業產品，所以實際上由英國執行，維持公海中立。

門羅主義作為美國外交事務轉捩點，直到世界大戰爆發先有所改變。直到19世紀末，門羅主義被認為係定義美國基本外交政策嘅起點，亦都係維持最長嘅意識形態之一。好多美國政治人曾經引用過本聲明，例如羅斯福、甘迺迪同列根等總統。

## 註

## 攷
腈

**腈**（讀青；nitrile）係氰基碳化物總稱，係有機化合物。氰，即係山埃。所以，腈好多隻都好毒。

氰基符號係-C≡N，或者-CN，腈嘅化學式多數寫做R-C≡N。R係碳化物，即有機化合物，所以腈一定係有機化合物。如果係無機化合物，只會叫氰化物。腈同胩都有氰基（C≡N），只差有機部份駁住碳定氮，駁氮係胩，駁碳係腈。

腈品種無限，好似丙腈，就係CH₃CH₂CN。苯甲腈C₆H₅CN。

## 點整
鹵代烷同氰化物（氰化鈉、氰化鉀等）反應，可以整到腈出嚟。

## 註
肟

**肟**（音惡，取自學名**oxime**首音），有機化合物一類，係羥氨（hydroxylamine ）同醛（aldehyde）或酮（ketone）嘅縮合物總稱。同醛合叫**醛肟**（**aldoxime**），同酮合叫**酮肟**（**ketoxime**）。醛肟式寫RCH=NOH，酮肟式寫RR'C=NOH，此處R及R'都係烴基，差別不過係醛係氫原子，而酮係烴基。

## 註
肼

**肼**（讀井；organic hydrazine），有機化合物一類，係聯氨烴基衍生物之特稱。聯氨寫NH₂-NH₂，而肼則爲R-NH-NH₂或R-NH-NH-R'，R或者R'皆係烴基。

如乙肼，式CH₃-CH₂-NH-NH₂；苯肼，式C₆H₅-NH-NH₂。

## 註
聯氨

**聯氨**係氫氮化合物，由兩個氨基合成，所以叫聯氨。化學符號N₂H₄、H₄N₂或H₂N-NH₂。聯氨有毒，而且唔多穩定，幾危險下，通常放喺溶液入便。

聯氨烴基物叫肼。
胩

**胩**（讀卡；carbylamine），又叫**異腈**（isonitrile；isocyanide），係有機化合物，係異氰基碳化物之總稱。異氰基式爲-NC，胩式爲R-NC。胩同腈都有氰基（C≡N），只差有機部份駁住碳定氮，駁碳係腈，駁氮係胩。

如乙胩式係CH₃-CH₂-NC，丙胩CH₃-CH₂-CH₂-NC。

## 註
胂

**胂**（讀腎或信；Arsine）係砷化氫之衍生物，由烴基代氫而成，係種有機化合物。砷化氫係一砷化三氫，符號AsH₃。胂式係xRₓ﹣AsH₃₋ₓ。胂內砷之氧化態爲三。

如甲胂，就係CH₃-AsH₂，二氯化甲胂CH₃-AsCl₂。

英文Arsine係砷化氫，亦或代表胂。

## 註
砷化氫

**砷化氫**（Arsine）爲砷與氫之化合物，符AsH₃，即一砷化三氫。砷化氫唔單止易燃，而且會自燃，又有極之毒。砷化氫同烴基結合，就變成胂。
胲

**胲**（讀「海」，）係有機化合物一種，係羥氨之烴基衍生物，即係話，係烴基羥氨嘅特稱。羥氨符號****，即係有三氫可以畀烴基代，如果烴基駁去氧度，就叫歸爲**氧胲**（O-hydroxylamine），而駁去氮度，就歸**氮胲**（N-hydroxylamine）。氧胲式係，而氮胲可以係R-NOH或者RR'NOH。如果所有氫代晒，就會係RR'NOR''。

## 註
羥氨

**羥氨**係種氫氧氮嘅化合物，符號****。無色，結晶係針狀，會吸濕。

如果羥氨嘅氫，畀烴基取代，就叫胲。

## 註
胺

**胺**（晏；amine）係有機化合物，係氨中之氫，畀烴基取代之化合物。氨結構NH₃，伯胺一級胺代一氫，即係RNH₂；仲胺二級胺代兩氫，即係RR'NH；叔胺三級胺代三氫，即係RR'R''N。就好似甲胺，式係CH₃NH₂，而二甲胺係CH₃NHCH₃。

## 名
胺字，原本指肉敗而臭。化學借咗來用。

## 合成
其實有好多方法可以合成胺嘅：

### 還原

* 用鐵、鋅或錫同鹽酸還原硝基化合物

* 用催化加氫、氫化鋁鋰等方法還原肟
* 用氫化鋁鋰還原酰胺
* 催化加氫還原腈
* 加氫還原疊氮化合物
* 醛、酮嘅還原胺化

### 取代反應（烷基化反應）
鹵代烷同氨反應，首先生成一級胺，進而出二級胺，最後會出三級胺、甚至四級銨鹽。

## 註
脎

**脎**（讀殺；取自學名**Osazone**第二音）係有機化合物，係兩羰基同兩分子苯肼嘅縮合物。脎種類繁多，唔溶喺水，固體色黃。

## 註
聖子

**聖子**可以係：
*聖子 (聖經人物)，上帝個仔耶穌基督。
*聖子 (神學)，三一神論，三位之一
*聖子 (中華文化)，皇帝仔
*蟶子，俗寫聖子，海鮮嘢食
*松田聖子，日本歌手、演員

## 同音
*聖旨，古時皇帝嘅命令，想講嘅嘢。

## 參考
葉浩曦

**葉浩曦**，香港人，港澳地區出名企業家，一生同賭博結下不解之緣，有「**鬼王葉**」、「**賭聖**」之稱。1990年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。

## 名譽

* 英國OBE勳章

* 羅馬教廷聖額我略一世劍袍爵士

* 法國騎士級勛章

* 日本瑞寶勛章

* 馬來西亞拿督斯里榮譽

* 澳門東亞大學（現澳門大學）社會科學系榮譽博士

* 香港大學社會科學系榮譽博士

* 天津市榮譽市民

* 廣州市榮譽市民

## 軼事
葉浩曦雖然好鍾意賭，但本身亦唔主張過份沉迷。所以他曾作過一首打油詩以警世，「賭無必嬴，細細地落注玩吓好怡情。閒錢嚟玩，保持娛樂性。」而呢句打油詩到而家仍鑲喺葡京娛樂場嘅門口側。

葉浩曦最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必贏。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。

後人對葉浩曦嘅一生基本以下面幾句話形容:「細個時鍾意賭，青年時打理賭場，壯年開賭場，老年豪賭，一生同賭結緣。」
信長之野望

**信長之野望**係日本光榮公司發行嘅遊戲軟件，係用日本戰國時代做背景嘅戰略遊戲，1983年出第一代，而家已經出到15代。
警廉衝突

**警廉衝突**係响1977年，香港廉政公署檢舉大批警務人員而觸發嘅，10月28號四千名警員到警察總部示威，又派五個代表同警務處處長施禮榮會談。後來施禮榮答應准許成立員佐級警務人員協會等三項要求之後，警察先至分批離開，但係有百幾個差人經過和記大廈嘅時候衝擊廉署總部，重拆咗廉署招牌落嚟，五個廉署人員受傷。

## 史

1960、1970年代警隊貪污風氣極盛，當年警界每年由「黃、賭、毒」收得賄款高達十億港元。情況迫使港英當局1974年2月15號成立「總督特派廉政專員公署（ICAC）」，短短3年間就用貪污罪名起訴近200名警員，警隊人人自危。由於沉重心理壓力，先後有被查差人自殺。

1977年10月28號（散仔會成立第二日），約2000到4000個差佬到警察總部靜坐抗議，又遊行到港督府請願。其後將一萬一千個差人簽名交到港督手上，要求廉署停止調查警隊貪污。之後重有100人衝去和記大廈破壞廉署執行處總部包括大門，5名外籍廉署官員走出去即被圍毆。大批當值警員迅速趕到制止同事所為。

事後，時任港督麥理浩頒布特赦令平息事件。麥理浩宣佈1977年1月1號前所犯貪污罪行，情況普通就唔再查。其後立法局修改《警隊條例》，授權警務處處長，若果有警員違反命令就可以即時炒人，又禁止警員公開集會。  

## 參考
2010/11年度香港甲組足球聯賽

2010/11年度香港甲組足球聯賽喺2010年9月開始，一共有10隊參賽。

## 聯賽榜

 

## 主場分配
*南華：香港大球場
*公民：小西灣運動場
*傑志：將軍澳運動場
*天水圍飛馬：元朗大球場
*晨曦：青衣運動場
*四海流浪：深水埗運動場
*新界地產和富大埔：大埔運動場
*大中：九龍灣公園
*屯門：屯門鄧肇堅運動場
*港會：香港足球會球場
CCTV

**CCTV**可以係：
* 閉路電視（**C**losed-**C**ircuit **T**ele**V**ision）
* 中國中央電視台（**C**hina **C**entral **T**ele**V**ision）
* 確社區電視台（**C**ork **C**ommunity **T**ele**V**ision）
* 擴大讀書器（**C**losed-**C**ircuit **T**ele**V**ision）
* 劍橋議員電視（**C**ambridge **C**ommunity **T**ele**v**ision），美國麻塞諸塞州劍橋嘅公共電視服務
富豪B12R

**富豪B12R**係瑞典富豪出嘅一款後置引擎客車底盤，喺1990/1991年亮相。

富豪B12R係以呢個名推出，但喺投產之後嘅大概十年間係叫**富豪B12**（Volvo B12）。佢有一副富豪TD122/TD123引擎打直擺喺車尾，後來改配富豪D12A歐盟二型引擎，初時有兩軸同埋三軸版。

富豪B12嘅蹤跡遍及歐洲、亞洲、南美洲、非洲同埋大洋洲。大概2001年開始，富豪唔再向部分市場出B12，並以臥置引擎嘅富豪B12B取代。不過富豪仍然繼續發展B12，並將型號名改返做富豪B12R，同埋改用富豪D12D歐盟三型引擎，底盤改喺巴西出，供應南美洲同埋非洲市場。去到2010年，B12R再出埋四軸版。

2011年，富豪B12R完全停產，富豪由2012年開始喺巴西出B11R去取代。
富豪B9R

**富豪B9R**係瑞典富豪出嘅一款後置引擎巴士底盤，喺2000年代初亮相。

富豪B9R可以整成客車或者市際車。佢有一副富豪D9A/D9B九公升引擎打直擺喺車尾。佢可以配唔同車身，亦有啲係配富豪旗下嘅車身，以富豪8300、9300、9500或者9600等名義賣。

富豪B9R嘅蹤跡遍及歐洲、亞洲、南美洲同埋大洋洲。

富豪並冇為B9R研製歐盟六型引擎，因此自2013年底開始富豪向歐洲市場供應富豪B8R去取代佢。

## 出面網頁
* 官方產品介紹
平治OF系列

**平治OF系列**係平治出嘅一系列前置引擎巴士底盤。

佢可以配唔同嘅平治引擎同埋有唔同嘅總載重，而底盤型號亦會因此唔同，例如總載重14噸同埋配大概130匹引擎嘅叫OF1413。
脒

**脒**（讀米；取自學名Amidine第二音）係有機化合物一類。佢係亞氨基甲胺嘅衍生物。亞氨基甲胺符號HN=CH-NH₂，由碳氮氫組成，當中烴基代氫而成脒，RC(=NR)NR₂。廣義來講，脒核心嘅碳，可以係硫，亦可以磷。所以碳叫**碳脒**（carboxamidine），硫叫**硫脒**（sulphiamidine），磷叫**磷脒**（phosphinamidine）。硫脒式爲RS(=NR)NR₂，而磷脒RP(=NR)NR₂。

## 註
清水河大橋

**清水河大橋**係中國青藏鐵路嘅一大橋，位於海拔4600米嘅青藏高原可可西里無人區，全長11.7公里，係世界上最長嘅高原凍土鐵路橋。
1951年亞洲運動會

**第一屆亞洲運動會**原定响1950年舉行，但係由於第二次世界大戰嘅創傷重未愈合，啱啱獨立嘅印度冇足夠嘅經濟實力；亞運會所需設施未能如期完工以及由歐洲訂購嘅比賽器材亦未能按時運送到新德里等原因，推遲到1951年3月4號至11號响印度首都新德里舉行，會期8日。運動會以3月5號緬甸對菲律賓嘅籃球比賽揭開序幕。

呢屆亞運會共有11個國家同地區嘅489名運動員參賽，係歷屆亞運會中規模最細嘅一屆。吳學謙率領中華人民共和國體育觀光團觀摩咗今屆亞運會。

## 會徽
第一屆亞運會會徽嘅主體係一個放射出16道火焰光芒嘅紅色太陽，代表亞洲係世界東方嘅日出之地。太陽下面有11個相連嘅圓環，代表首屆亞運會嘅11個參賽國家或地區。

## 參賽國家及地區
* 
* 
* 
* 
* 
* 
* 
* 
* 
* 
* 

## 比賽項目
* 田徑
* 游泳
* 單車
* 足球
* 籃球
* 舉重

## 獎牌榜
真耶穌教會/廣東話拼音

[ 粵語白話文 ] [ 廣東話拼音 ]
"**Jänt Yesöw Gâuwũi**", hày Gëydök Säntgâu Ḿsont-jîd Gâupâi gê yät jï, yaw Jönkguôgyant Jeöng Lenk-Sänk tonk Ngày Bõw-Lo cĩ-công yeü Yät-gãw-yät-cät Nin, hãy Jönkguôg Bäkgënk cîdlàp jõ gâuwúi. Nïgô gâuwũi gê mòkbïu hày gänkjênk gôg gâupâi dôy Sênkgënk gê cô'ǹg gãisëk, bènkcẽ jeöng jẽnkgâw màn-mant gê Jänt Fökyämp ceun-pîn Sâygâi, yí'bìn yenkjîb Yesöw jôi lay. Yigä gâuwũi jeũyîu fäntbôw hãy Guõngdönk, Heönggõng, Toiwän, Säntgâbö, Yàtbũn, Honguôg tonk 中國Jönkguôg gôgdèy. Jänt Yesöw Gâuwũi bäukûd Yìsàp Sâygẽy cö yaw Méyguôg ceunyàp gê Ngönsëkyàt-wũi, Sôntsämp-wũi, Santjìu-wũi dãnk gâupâi gê máwdï gâuyì. Kóy yèk keongdìu sônt dòk-yät Jänt Sant, fãndôy Säm-wày-yät-tãy gâuyì. Kóy kâu gõn guãy tõwgôw cãnt-bèng, m yin-ǹg fòk-yeòg. Láybâi gõjãnt, yîu sônttow guày däy tonk-sënk keytõw, wàgjẽ ceông lenk-gö, tîu lenk-mów.

## Sàp-dài Sônttiu
# **Sônt [[耶穌|Yesöw]]**: Sônt Yesöw nái-hày dòw senk yòk-sänt, wày jõ jẽnkgâw Yantlòy gê jòy dòi-sẽy hãy Sàpjìgã seòng, dày säm yàt fökwùd, sënk-tïn. Kóy hày Yantlòy wayyät gê gâw-jeũ, tïn-dèy gê jeũjõi, dòk-yät gê Jänt Sant.
# **Sônt [[浸禮|Sênkgënk]]**: Sônt Sênkgënk Sänt-yeôg tonkmai Sênkgënk Gàw-yeôg hày Sant sõ màksì gê. Wày jênkmenk Jänt-dòw hày wayyät gê gäntgôy, tonkmai sônttow hãy sänkwùd gê jõntjäk.
# **Sônt [[浸禮|Jâmp-láy]]**: sônt sõy jâmp hày sê-jòy conk-sänk gê dĩnláy. Bïdsöy yaw yí sàw sõy-lenk yì jâmp jẽ, fònk Jeũ Yesöw gê Sênk Menk, hãy wùd-sõy jönk bẽy sàw-jâmp-jẽ yeúyí däy-hà taw ceunsänt jâmp-láy.
# **Sônt [[聖靈|Sênk Lenk]]**: sônt-sàw Sênk Lenk hày däk Tïn-guôg gêyyìb gê pankgôy. Bènk yí gõng Sênk Lenk way sàw Sênk Lenk jï menk-jênk.
# **Sônt [[聖餐禮|Sênk-cän-láy]]**: Sônt Sênk-cän hày wày jõ gẽynìm Jeũ gê sẽy, tonksi léng Jeũ gê Yòk, Jeũ gê Heûd, tonk Jeũ leunhàp jõ, nank däk wénk-sänk, hãy Mùdyàt fökwùd gê dĩnláy. Yîu siseong gõyhank, dàn bïdsöy yònk yät gô mow-häu-bẽng tonk powtow-jäp gõybàn gê.
# **Sônt [[安息日|Ngönsëk-yàt]]**: Sônt Ngönsëk-yàt (Láybâi Lòk) hày Sant cî-fök gê yàtjĩ. Dànhày yîu hãy yäntdĩn jïhà gẽynìm côngjòw kàp Gâw-sòk gê yäntdĩn, bènk pânmòng Loisây wénkyeún ngönsëk yi jeünsãw nï yät yàt.
# **Sônt [[得救|Däkgâw]]**: Sônt Däkgâw hày bũn-fu Yänt, yèk yäntcĩ sônt jõ Jeũ. Dàn bïdsöy yïkâu Sênk Lenk jöykaw sênkgîd, sàtcín gënk-fânt, gênk Sant ngôi Yant.
# **Sônt [[審判|Sãmppûn]]**: Sônt Jeũ Yesöw bïdsöy yeü Sâygâi Mùdyàt, conk Tïn gônglamp, sãmppûn Màn-mant. Yi-yant däk wénk-sänk, ngôg-yant sàw wénk-yenk.
# **Sônt [[教會|Gâuwũi]]**: Sônt bũn-wũi hày Yesöw Gëydök Mán-yeú Sênk Lenk sõ cîdlàp gê, wày jõ fòkhënk Sĩtow Sidoi gê Jänt Gâuwũi.
# **Sônt [[洗腳禮|Sãy-geôg-láy]]**: Sônt Sãy-geôg-láy hày yeú Jeũ yáw fänt, kàp gâufânt seöng-ngôi, sênk-gîd, hïm-bëy, fòk-sì, yiuseû gê dĩnláy. Dôy muiyätgô sàw-jâmp-jẽ, yîu fònk Jeũ Yesöw gê Sênk Menk käpyeú Sãy-geôg yät cî, jîyeü bẽycĩ sãy-geôg, bïdyîusi yèk hõhank gê.
1954年亞洲運動會

**第二屆亞洲運動會**於1954年5月1號至9號响菲律賓馬尼拉舉行。共有19個國家同地區嘅970名運動員參加8個項目嘅比賽。

## 會徽
第二屆亞運會會徽同樣以太陽為中心，只係下方嘅圓環增加到20個，重形成半圓圍繞太陽；太陽上方係亞運會口號：EVER ONWARD（永遠向前）。响外環分別係屆次、舉辦城市、時間。

## 比賽項目
* 田徑
* 游泳（含跳水）
* 足球
* 籃球
* 拳擊
* 摔跤
* 舉重
* 射擊

## 主題歌
《永遠向前》係亞運會史上第一首會歌，用音樂藝術嘅形式表現同詮釋亞運精神嘅內涵，係呢屆亞運會開幕典禮嘅最大亮點。

## 參賽國家及地區

* 
* 
* 
* 
* 
* 
* 

* 
* 
* 
* 
* 
* 

* 
* 
* 
* 
* 
* 
 

## 重要事件
* 成員國敘利亞退出 
* 韓國首次參加亞運會
* 打破3項世界紀錄，破26項、平1項亞運會紀錄

## 獎牌榜
加拿大廣播公司

**加拿大廣播公司**（英文：**Canadian Broadcasting Corporation**，**CBC**；法文：**Société Radio-Canada**，**Radio-Canada**）係加拿大國營嘅廣播公司，亦係加拿大歷史最悠久嘅廣播機構，1936年9月6號開播。旗下擁有全國性嘅電視同埋電台網絡。

## 頻道
* 電台
** 四個全國性嘅電台頻道
*** CBC Radio One 加國一台（英文）
*** CBC Radio Two 加國二台（英文）
*** ICI Première（舊名 ，直譯 ｢第一台｣） 加拿大廣播第一台（法文）
*** ICI Musique（舊名 ，直譯 ｢音樂空間｣） 加拿大廣播音樂台（法文）

* 電視
** 兩個全國性的電視頻道
*** CBC Television CBC電視台（英文）
*** Radio-Canada Télé 加拿大廣播電視台（法文）
** 兩個新聞頻道
*** CBC Newsworld CBC新聞世界（英文）
*** Radio-Canada info（簡稱 RDI，原名 ，直譯 ｢資訊網｣）加拿大廣播資訊台（法文）

## 註

## 參考

## 睇埋
* 加拿大國際廣播電台，加拿大廣播公司旗下嘅國際廣播服務

## 出面網頁
* 加拿大廣播公司網頁（英文、法文）
* CBC 英語部網頁（英文）
* Radio-Canada 法語部網頁（法文）
1958年亞洲運動會

**第三屆亞洲運動會**1958年5月24號至6月1號喺日本首都東京舉行，會期係9日。大會以「Ever onward–永遠向前」作為亞洲運動會嘅口號。呢屆亞運會共有20個國家同地區嘅1,820名運動員參與13個項目嘅比賽

## 申辦過程
東京喺申辦呢屆亞運會期間表現積極，向亞洲運動聯合會展示申辦城市東京嘅城市風貌，並特意投資13億日圓起容納到75,000名觀眾嘅國立體育場，因而獲得亞洲運動聯合會好評，畀佢主辦第3屆亞運會。

## 聖火燃點者
第一個攞到奧運會金牌嘅亞洲人織田幹雄。

## 參賽國家及地區

* 
* 
* 
* 
* 
* 
* 

* 
* 
* 
* 
* 
* 

* 
* 
* 
* 
* 
* 

## 比賽項目

 
## 獎牌榜
恐怖統治

**恐怖統治**（）係法國大革命嘅一個時期。

法蘭西第一共和國成立後1年（1793年），共和國落入羅伯斯庇爾為首嘅激進革命分子（雅各賓派）手上。佢哋用武力鎮壓反對革命嘅人，喺恐怖統治期間，估計有一萬六千至四萬人死咗，有啲係俾人送上斷頭台，包括前法王路易十六嘅老婆瑪麗安東妮。

1794年激進革命分子喺政變中被推翻，恐怖統治先得以結束，而羅伯斯庇爾亦好快被送上斷頭台。
1962年亞洲運動會

**第四屆亞洲運動會**，於1962年8月24號至9月4號响印尼首都雅加達舉行，會期為12日。

印尼攞到第四屆亞運會舉辦權之後，因為政治同宗教原因，拒絕會員國以色列同中華民國（台灣）參賽，結果搞到印尼畀國際奧委會暫停會籍。

今屆亞運會第一次為參賽隊伍建立亞運村。

## 參賽國家及地區

* 
* 
* 
* 
* 
* 
* 
* 

* 
* 
* 
* 
* 
* 
* 
* 

## 比賽項目

* 游泳
* 田徑
* 羽毛球
* 籃球
* 拳擊 

* 單車
* 足球
* 曲棍球
* 射擊

* 網球
* 乒乓球
* 排球
* 摔跤 

## 獎牌榜
1970年亞洲運動會

**第六屆亞洲運動會**於1970年12月9號至20號响泰國首都曼谷舉行，會期12日。有來自18個國家同地區嘅2400名運動員喺13個比賽項目中角逐。今屆亞運會首次有衛星電視轉播。

運動會原定响韓國漢城（家下首爾）舉行，但韓國因財政問題放棄主辦權，而改由泰國曼谷主辦。

## 參賽國家及地區

* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

## 比賽項目

## 活躍運動員
# 西側喜美响第6、7屆亞運會連續獲得金牌最多嘅女運動員，其中第6屆嗰5面金牌全打破亞運會紀錄。
# 韓國選手趙五運獲男子400米、1500米自由式2面金牌，打碎日本人奪金夢。

## 獎牌榜
維基百科一覽

呢頁主要係維基百科咁多語言嘅排序一覽。

全部嘅271種語言版本以文章數排序，列出各語言版本嘅中文名、當地名同埋文章數目，ISO 639兩位字母代碼連結指向嗰個語言版本嘅頭版，語言名連結指向關於嗰個語言嘅文，撳文章連結可以睇嗰個語言版本嘅統計頁。
下面係已建立嘅語言版本一覽。佢哋嘅進展會係多語言版本統計頁上邊公佈追蹤。

***註：**想開個新嘅語言版本，請睇語言提議方針。

呢個一覽嘅統計數據未必係最新嘅數據，如果想睇最新嘅數據，請睇**[http://s23.org/wikistats/wikipedias_html.php?sort=good_desc 維基百科統計]**同元維基嘅**[[m:List of Wikipedias|維基百科一覽]]**。

**請睇**：
*維基百科統計 — 一覽嘅資料來源，亦有提供其他類型嘅資料格式。
*維基百科一覽（依每篇文編輯次數排列）
*維基百科一覽（依語族排列）和維基百科一覽（依語系排列）
*維基百科一覽（依每篇文嘅語言使用者排列）
*維基百科里程碑同埋大型維基項目一覽

## 註
*「**總數**」欄目代表「所有」名空間嘅總數，包括****同**非文章**（包括**討論頁**、**用戶頁**、**分類頁**、**模**、**檔案**（**文件**）、**計劃頁**同**特別頁**等）。
*「**活躍用戶**」指喺30日內有操作過（編輯、上傳等）維基百科嘅用戶。
*「**檔案**（**文件**）」包含**媒體**、**音訊**、**圖片**、**視訊**等。
*「**文章深度**」，計法係「**深度 = 編輯次數 / 文章數 × 非文章數 / 文章數**」，係維基百科一個粗略統計嘅質量指數，表示出文章更新嘅頻率，喺一覽中嘅「1,000篇文或以上」表格嘅部份或以下，用喺某啲維基百科嘅「深度」數據被省略係因為嗰啲「深度」數據同質量冇關係。
*「**比率**」，計法係「**文章數 / 總頁數**」，係另一個衡量各維基百科嘅方式，不過喺「**本頁並未顯示**」，詳情、數據及排名請睇維基百科統計。

## 全部語言版本一覽（以文章數目排序）

## 被停用、移動及合併
#Alsatian wiki: als - 21篇文，成為阿勒曼尼語（Alemannic）的各方言版本，位置不變。
#Lingua Franca Nova - 544篇文
#Toki Pona（道本語） wiki: 道本語百科唔再由維基媒體基金會提供服務
#克林貢語（tlhIngan Hol） &ndash; tlh &ndash; 62 篇文 &ndash; statistics &ndash; 所有文章 - 鎖咗，原因係佢只係小說語言，而且冇使用社群。
#阿坎語（Akan） &ndash; ak &ndash; 統計 &ndash; 所有文章 &ndash; 已經冇再用：阿坎語而家被睇成係一族語言。而家有特威語（Twi）維基百科。如果想開設其他阿坎語版本嘅維基百科，可以去元維基請求頁。

## 全部語言版本（[[ISO 639]]序列）

### 測試緊嘅維基百科同其他姊妹計劃

## 睇埋

*維基百科
*語言一覽
*
*
*
*
*List of language names ordered by code
*:incubator:Special:Prefixindex/Test-WP
*ISO 639 Code Tables
二十六關煞

**二十六關煞**係唐人民間認爲小兒會遇到疾厄等難關，小兒可能因而受傷甚至死。二十六關煞提醒有乜避忌，犯忌點樣壓驚解厄。關煞唔講環境因素，亦拉上出世年月時辰等。

廿六關有閻王關、天吊關、四季關、和尚關、金鎖關、落井關、深水關、五鬼關、百日關、白虎關、湯火關、天狗關、浴盆關、四柱關、雷公關、短命關、斷橋關、千日關、將軍關、鐵蛇關、雞飛關、鬼門關、夜啼關、水火關、下情關以及急腳關。

## 參攷
1974年亞洲運動會

**第七屆亞洲運動會**，於1974年9月1號至16號响伊朗巴列維王朝首都德黑蘭舉行，呢次係第一次响中東地區舉行嘅亞運會，亦係第一次有社會主義國家參與嘅亞運會。

呢屆亞運會亦刮起巨大嘅政治風潮，1973年11月16號，亞洲運動會聯合會（亞洲奧林匹克理事會前身）召開嘅臨時特別會議，以38票對13票通過將中華民國（台灣）排除會籍，由中華人民共和國取代。同時，阿拉伯世界成員國反對以色列參賽，主辦國伊朗頂住壓力，為咗發揚亞運會嘅精神，堅持畀以色列參加比賽。

呢屆亞運會共有25個國家同地區嘅3,010名運動員參加16個比賽項目。

## 參賽國家同地區

* 
* 
* 
* 
* 

* 
* 
* 
* 
* 

* 
* 
* 
* 
* 

* 
* 
* 
* 
* 

* 
* 
* 
* 
* 

## 比賽項目

* 游水運動
* 田徑
* 羽毛球
* 籃球
* 拳擊
* 單車運動
* 足球
* 劍擊 

* 體操
* 曲棍球
* 射擊
* 網球
* 乒乓波
* 排球
* 奧運舉重
* 摔跤

## 獎牌榜

## 註
腎

**腎**（）呢個唐字嘅意思，喺古今中外有分別。
## 西醫
**腎臓**，又叫腰，係動物內臟，係動物器官，主要見於有脊骨動物，但亦有啲無脊骨動物有腎。腎係泌尿系統一部份，主要係濾血製尿，用以排多咗嘅水出體外。腎用尿帶走水份鹽份、廢物同毒素，調節身體，維持平衡，例如調節血壓，鹽份，酸鹹度等。腎將血中廢物如尿素同氨，會流出體外，有用嘅嘢，好似水、葡萄醣、氨基酸等，會留返喺體內。

腎通常一孖咁生，一左一右，呈彎曲狀。血由腎動脈入，由腎靜脈出，從中過濾出尿呢種身體唔要嘅液體，再經輸尿管送去膀胱。

## 中醫
「腎」係個概念或者成副嘢，而並非實指若干器官。角色為「藏精」、「主水」、「主骨生髓」、「主納氣」。
## 參考
腰

**腰**係動物（包括人）身體中部，胸同屎忽之間。腎臟喺中醫同廚藝上，亦都叫「腰」。

## 睇埋
*騎牛牛
屙尿

**屙尿**，學術叫**排尿**，就係生物將體內嘅液體廢物（尿）由膀胱收集，至運到尿道口整出體外嘅過程。人一般會去廁所屙尿，如果喺忍唔住、控制唔到嘅情況下屙尿，就叫做瀨尿。

## 人類屙尿方式
女人同男人用唔同嘅方式屙尿，咁係因為佢哋嘅尿道開口構造唔同——男人用條脧排出尿液，女人就用個陰部屙尿。

### 男人
由於男人屙尿嘅器官——脧有易於彎曲同凸起嘅特點，所以男人控制尿流易過女人，令企喺度屙尿唔成問題。事實上，大多數男人都企喺度屙尿。如果有長包皮，尿流就唔會筆直，而係變得更加粗同緩慢，而且殘餘嘅尿容易滴落。如果包皮割咗或者唔覆蓋尿道口，篤尿就會筆直而集中，並且尿流速度會同佢離開尿道嘅時候相同。男人屙完尿通常會揈幾下條賓周，或者輕輕撳下，咁就可以屙埋殘留喺包皮裏面嘅尿。男人條褲通常有拉鏈，噉男人唔使除褲都可以攞條嘢出嚟屙尿。冇拉鏈嘅男裝褲通常有彈性腰帶，男人可以將條褲拉低少少就屙尿。有啲男人會坐低或者踎低屙尿，如果唔係要屙屎，呢啲男性通常係屬於外生殖器畸形或者受傷而唔可以企喺度屙尿，或者純粹係唔想整污糟個廁所。

### 女人

女人嘅尿道開口喺入面，唔似男人咁樣同個身體有一段距離，而且尿道嘅方向向下，而屙嘅時候會有殊殊聲。如果女人企喺度屙尿，陰唇會好易打亂尿流，令啲尿唔再集中，而係向各個方向亂噴，搞到啲尿會整污糟條褲、條裙同埋身體。加上女人嘅尿會自然咁向下流，通常會指向下身衣物度，如果企喺度屙尿就會瀨濕條裙或者條褲，所以女人屙尿嘅姿勢通常有三種：坐低屙尿、半踎屙尿，又或者踎低屙尿，令啲尿向前下方噴。好少女人會企喺度屙尿，但事實上並唔難掌握。佢哋只需要將腰同埋膝頭哥彎曲，擘開大髀，用手指擘開陰唇同埋控制尿流嘅角度，咁樣涿尿就會迅速而集中咁流出。另外亦有女人話陰部脫毛之後屙尿會失控，因為陰毛能夠將尿集中於同一個方向流出。女人屙完尿之後會用紙巾抹乾啲尿，以免有細菌感染嘅問題。如果冇紙巾喺身，都會將下身蹬幾下，揈乾淨啲尿，以免殘留喺陰部嘅尿整污糟底褲，令底褲有異味。

### 傷後屙尿
如果女人啲泌尿器官損傷或者畸形，醫生可能會插條導尿管入去佢哋尿道入面，或者喺身體上開個新嘅窿做尿嘅出口。如果男人俾人切咗條嘢，咁佢哋就要好似女人咁踎低屙尿。

## 睇埋
*尿兜
*瀨尿
*睏覺瀨尿
*屙屎
*廁所
尾龍骨

**尾龍骨**（**coccyx**讀，眾數**coccyges**；英文**tailbone**），正寫**尾尻骨**（尻讀烤 haau1），又叫**尾骶骨**、**尾骨**、，係人同猿之類，脊骨最尾一段。佢上接薦骨，畧成三角型，由四骨仔合成。

## 註
富城集團

**富城集團**（英文：**Urban Group**）係香港一間物業管理公司，1981年成立。佢管有唔少香港住宅同工商鋪頭，包括美孚新邨同沙田第一城，同宏福苑大火期間負責該處大維修嘅財團關係密切。

### 穗禾苑樓宇大維修圍標及偷工減料
2024年經民聯沙田區議員鄧肇峰、富城集團，消防處處長楊恩健、業主立案法團等中共正式支援人士被指責合謀喺政府強制樓宇大維修搞圍標、造票，變相搶劫業主上億財產，有居民話發現富城集團相關機構偷工減料，於是做火燒棚網樣本嘅錄影實驗，發現棚網唔係合約列明嗰款合格嘢，而係極度易燃嘅其他平嘢，而用貨不對辦棚網似乎就係後來宏福苑大火主要傷害要素，因同梁振英有仇而偶然發表激烈反港共言論嘅在野政客潘焯鴻則接受聲稱被上述利益集團迫害嗰派穗禾苑居民嘅委托，向消防處投訴，無果後升級，公開對楊恩健等高官口誅筆伐，都唔似有效果，鄧肇峰就發布一堆文件，又做錄影點火實驗影片指妥當，對方就話嗰批係啱啱特登換上去嘅另一款，屬呃人擺拍。差佬、廉記、競委會等有接獲投訴，未置可否。現況係多數居民認為消防處、富城系列商家、經民聯收買業主立案法團十零人，一齊貪污腐敗，托高價格並違約用危害生命嘅平貨，盜取多數業主金錢。

## 參考
*富城集團
一元論

**一元論**（英文**Monism**）係哲學一派，主張宇宙現象有本體只有一個，宇宙一切由此衍生演繹。同多元論相對，包括同二元論對立。

## 註
馮奉世

**馮奉世**，字**子明**，係漢國上黨人。見於《漢書》嘅《馮奉世傳》。佢學《春秋》，有大義，亦善於兵法。皇帝劉弗陵嗰陣，馮奉世擊莎車，威震西夏，因而賜爵關內侯。

## 屋企
馮奉世有仔九個，女四個。長女馮媛，後來嫁皇帝劉奭，生咗劉興，即係後尾中山孝王。老公死後跟仔，做中山太后。

## 參攷
*
生油布甸

**生油布甸**係布甸一種，由羊牛肥羔，煑成油，加加侖子等乾菓，整成布甸。

## 參攷
*
九霄

**九霄**係天空極高之處。之所以話九，皆因九係數字最大，同九天一樣
。

杜甫有《春宿左省詩》，有句「月徬**九霄**多」。

## 註

類:天
九國公約

**九國公約**（**Nine Power Agreement**）係有關中國領土嘅條約。1922年，美國發起太平洋會議，會中有中、英、美、日、法、意、葡、比、荷九國。條約保證中國主權獨立，土地行政完整。重申門戶開放，機會均等。九國公約喺2月6號簽。

自從日本佔領東三省侵畧中國，公約如同空文。

## 註

類:1922年
古稀

**古稀**即係人虛齡七十歲。抽自杜甫《曲江詩》一句「人生*七十***古**來**稀**」，合古稀二字。

## 註
二元論

**二元論**（英文**Dualism**）係哲學一派，主張宇宙現象有本體有兩個，宇宙一切由此衍生演繹。

## 註

## 睇埋
* 多元論
* 一元論
多元論

**多元論**（英文**Pluralism**）係哲學其中一派，主張宇宙現象係各有各存在，並指出宇宙本源，多數由實體組成。同一元論、二元論對立。

## 註
東勝神洲

**東勝神洲**（梵文音Pūrvavideha、Pūrvavidehah 或者 Pubbavideha），又叫**東勝身洲**、**東毗提訶洲**，係佛經所記四大部洲之一，係佛敎世界觀一部份。佢形似半月，喺須彌山東，畀大鹹水海包圍。半月平嘅一邊，向西對住須彌山。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

明小說《西遊記》之中，有提孫悟空出自東勝神洲。

## 註

## 睇埋
*南贍部洲
*西牛貨洲
*北俱盧洲
井宿一

**井宿一**（洋名Tejat Posterior；Calx ；Pish Pai），又叫**井宿**，亦叫**東井**，係星官井宿第一星，即西洋天文入面**雙子座μ星**（μ Gem，μ Geminorum，Mu Geminorum），喺星座雙子座。《禮》《月令》有云，「仲夏之月。日在東井」。
郭采潔

**郭采潔**（；；）係一個臺灣歌手、演員同埋廣告模特兒，國立臺北大學社會工作學系畢業。2007年12月25號發行首張專輯《隱形超人》。出唱片前，演過音樂錄影帶。經紀公司係娛樂產房，唱片公司係華納音樂。2013年11月，郭采潔喺Facebook道公開反對臺灣多元成家法案。

## 唱片
*《隱形超人》（2007年）
*《愛異想》（2009年）
*《煙火》（2010年）
*《給他》（2012年）
*《Vol.13-1986數羊》（2021年）

## 電影
*《一頁台北》（2010年）
*《近在咫尺》（2010年）
*《愛LOVE》（2012年）
*《昨日的記憶》（2012年）
*《大尾鱸鰻》（2013年）
*《小時代》（2013年）
*《小時代：青木時代》（2013年）
*《神奇》（2013年）
*《》（2013年）
*《小時代：刺金時代》（2014年）
*《寒蟬效應》（2014年）
*《一路驚喜》（2015年）
*《衝上雲霄》（2015年）
*《小時代：靈魂盡頭》（2015年）
*《煎餅俠》（2015年）
*《風中家族》（2015年）
*《巴黎假期》（2015年）
*《前任2：備胎反擊戰》（2015年）
*《陀地驅魔人》（2015年）
*《大尾鱸鰻2》（2016年）
*《爵跡》（2016年）
*《沖天火》（2016年）
*《絕世高手》（2017年）
*《我的第一任》（2019年）
*《上海王II》（2020年）
*《喜寶》（2020年）
*《爵跡2：冷血狂宴》（2020年）
*《記憶切割》（2021年）
*《曾經相愛的我們》（2021年）

## 偶像劇
*《無敵珊寶妹》（2008年）
*《那一年的幸福時光》（2009年）
*《國民英雄》（2010年）
*《向前走向愛走》（2012年）
*《遠大前程》（2018年）
*《流星花園》（2018年）
*《親·愛的味道》（2019年）

## 入圍/獎項

*2014獲 搜狐時尚盛典 年度電影明星
*2016獲 樂視生態共享之夜 年度卓越演員

## 參考

## 出面網頁
*
*
*
*
*
*
*
*
*
有機化學

**有機化學**（）又叫**碳化合物嘅化學**，係化學一門，專門研究碳化物同碳氫化物等衍生物，有乜結構、特質、成份、反應同製法。呢類化合物除咗碳同氫，可以含唔同元素，尤其係氮、氧、鹵族各元素、矽、磷、同硫等。

有機化學個名，源自生物，故名「有機」。而雖然佢叫做「碳化合物嘅化學」，但唔係所有含碳嘅化合物都叫有機化合物。例如二氧化碳、一氧化碳、碳酸氫鹽、碳酸、碳酸鹽、氰化物（山埃）等等就唔係有機化合物。生物有大量有機化合物，例如植物入面嘅葉綠素、生物所需嘅葡萄糖等都屬於有機化合物。有機化合物變化無窮無盡，係現代不可或缺嘅材料，可以製塑膠、藥、石油化工產品。嘢食、炸藥、油等等。

## 分支
有機化學呢個範疇好大，入面包含好多其他嘅分支。

例如，因爲生物分子（例如蛋白質）都係有機化合物，所以研究生物體入面嘅化學嘅學科，即係生物化學，都隸屬於有機化學。而藥物化學係建基於有機化學同生物化學上，所以都屬於有機化學嘅分支。

上述嘅分支都係有機化學嘅應用學科。而喺中心嘅有機化學入面，有分為研究分子三維結構嘅立體化學、研究有機反應動力學（速率、過渡態等）嘅物理有機化學、有機反應、合成複雜嘅有機化合物嘅全合成同埋半合成、解決有機合成路綫嘅逆合成分析等等。

## 有機化合物

有機化學就係研究有機化合物嘅學科。化學家將有機化合物分為幾個大類：
* 脂肪族化合物：以碳鏈為骨架，裏面冇芳香環嘅有機化合物。例子有甲烷、乙烯等等。得碳單鍵、碳氫單鍵嘅化合物叫烷烴，有碳碳雙鍵嘅叫烯烴，有碳碳三鍵嘅叫炔烴。
* 芳香族化合物：分子入面有芳香環嘅有機化合物。芳香環嘅例子有苯等。
* 雜環化合物：分子入面有一個環，環上面有一個或以上唔係碳原子嘅其他原子（可以係氮、氧等）。例如環氧乙烷就已經係雜環化合物，因爲三元環入面有氧原子。
* 聚合物：由好多個單體串埋一齊嘅化合物。常見例子有發泡膠（聚苯乙烯）。

### 官能團

官能團係有機化學入面其中一個好重要嘅概念。官能團講緊嘅就係一個可以帶俾一個有機化合物特有性質嘅基團。例如乙酸、丙酸都有羧基。有相同官能團嘅化合物通常有差唔多嘅反應，但視乎情況（例如位阻效應等等），有時候佢哋嘅反應會有少少唔同。例如乙醇之所以屬於醇，可以同其他一級醇一樣發生氧化、取代等嘅反應，係因爲分子入面有羥基（-OH基團）。但佢嘅氧化反應同二級醇（例如2-丙醇）唔同（前者氧化出醛、羧酸而後者出酮），係因爲乙醇係一級醇而2-丙醇係二級醇（雖然大家都係醇類）。前者嘅α碳（連著羥基嘅碳）剩係連住1個烷基，後者嘅α碳連住2個烷基，所以氧化之後嘅產物唔同。

image:Ethanol-structure.svg|乙醇嘅結構式
image:2-Propanol2.svg|異丙醇（2-丙醇）嘅結構式


### 命名
IUPAC有自己一套嘅系統去命名有機化合物，叫IUPAC有機物命名法。簡單去講，就係用天干去表示分子、烷基碳嘅數目，例如甲代表1個碳，乙代表兩個碳等等；多過10個碳嘅化合物嘅話用數字代表碳嘅數目，例如十一烷等。只含碳碳單鍵、碳氫單鍵嘅化合物叫烷烴，有碳碳雙鍵嘅叫烯烴，有碳碳三鍵嘅叫炔烴。如果分子有官能團，咁樣個名就要寫碳嘅數目加埋官能團嘅名，例如有3個碳嘅羧酸叫丙酸，有兩個碳嘅醛叫乙醛。而官能團嘅位置用阿拉伯數字表示，官能團嘅數目就用中國數字表示。例如一個氯代烴有3個碳，而喺2號碳上有2個氯原子，咁個名就係：2,2-二氯丙烷。

但其實好多人都會慣咗用俗名去叫某啲有機化合物，例如叫乙酸做醋酸，或者叫2-羥基苯甲酸做水楊酸。日常生活入面通常會用俗名。

### 表示方法
同其他化合物一樣，有機化合物可以用化學式表示。例如乙烷可寫成C2H6，而佢嘅結構簡式係CH3CH3。而化學家成日會用鍵綫式，鍵綫式用畫畫嘅方法表現有機化合物嘅結構。碳骨架裏面每個曲折位同頭尾都代表一個碳，碳上高嘅氫原子嘅數目可以透過碳四價嘅定理去推斷，所以通常都會省略。如下：

上邊嘅鍵綫式有三個曲折嘅位，加埋頭尾兩點，總共有五個碳，而成個分子得碳碳單鍵同碳氫單鍵，所以係（正）戊烷。透過碳四價嘅定理可以推斷戊烷裏面氫原子嘅數量。

表示有機化合物仲有其他比較特別嘅方式，例如紐曼式、哈沃斯投影式、費歇爾投影式等等。

image:Newman projection butane -sc.svg|丁烷嘅紐曼式
image:Glucose Haworth.png|葡萄糖嘅哈沃斯投影式
image:DGlucose Fischer.svg|費歇爾投影式


## 有機反應

有機反應就係有機化合物嘅反應，由整番梘嘅皂化反應，到後期嘅 Diels-Alder反應、Wittig反應等，都屬於有機反應。 佢有好多嘅種類，例如加成反應、氧化還原等等。呢啲有機反應非常重要，科學家就係利用有機反應嚟去合成一啲重要嘅化合物，例如藥物。

### 反應機理

反應機理，又叫反應機構，係用嚟講反應點樣進行嘅，描述緊電子點樣流動、化學鍵嘅斷開同埋形成。而反應機理通常會用曲箭嘴來表示，一個正常嘅箭嘴就代表住一對電子，而半箭嘴就代表着一粒電子嘅流動。常見嘅反應機理有雙分子親核取代反應、親電加成反應等。

## 有機合成

化學家成日要合成好多重要嘅物質，例如醫藥、染料等等，而以上物質大部分時候都係有機化合物。有機合成就正正係有機化合物嘅合成，係有機化學入面好重要嘅分支。關於有機合成嘅技巧，愛利阿斯·占士·哥利（英文：Elias James Corey）引進咗逆合成分析，即係將比較複雜嘅目標分子（想合成嘅分子）一步一步咁分拆，每一步用逆合成箭嘴（⇒或⇨）來標記，拆到目標分子嘅原料爲止，從而揾到合成路綫。一個好嘅合成要產率高、步驟少，而且用到嘅試劑盡量要低毒性，減少對環境嘅影響。

全合成係有機合成嘅一種，呢個詞語由羅拔·伯恩斯·禾獲特（英文：Robert Burns Woodward）發明，意思係用市場買到嘅化合物去合成複雜嘅有機化合物（通常都係天然產物）。全合成唔會依賴生物過程（例如酶作爲催化劑等），但會用到海量嘅有機反應同試劑。佢嘅重要性在於發現新嘅反應同試劑，同埋合成好有用嘅有機化合物。

## 參見
*有機化合物
*有機反應

## 歐詞
呢篇文用咗嘅行話或者專有名詞，英文（或者其他外語）名如下：

## 參考